سەردەمی ڕیسوا بوون!\nھەموو گەلانی دنیا شانازی بە سەروەری و سەرکەوتن و داب و نەریت و زمان... خۆیانەوە دەکەن. ئێمەی کوردیش ئەگەر لەوان پتریش نەبێ کەمتر لەوان بابەتی شانازیمان نییە.\nخەبات، سەروەری، زمان، فەرھەنگ، نەریت، فۆلکلۆر، نیشتیمان، مێژوویی نوسراو و نەنوسراو ھەموو بابەتە پێکھێنەرەکانی نەتەوەیەکی ڕەسەن و مرۆڤی کوردن.\nبەڵام لەھەموو شانازیەکان زیاتر ئێمە باسی شۆڕش و خەبات دەکەین، ئەویش چونکە پرۆسێسی بەرگری کردن و مانەوە و پاراستنی شانازیەکانی ترو بنەماکانی گەلی کوردستانن. لەم سەردەمەدا شۆڕشی نوێ و ڕاپەڕین گەلەکەمانیان لەسەر لێواری مردن و لە ناوچوون گێڕایەوە. کەمنین ئەوانەی ڕۆڵێکی کاریگەریان ھەبوو لە شۆڕش و ڕاپەڕین، ھەندێک لەوانە گیانی خۆیان کردە قوربانی و ھەندێکیش تامی ئازادی و دەسەڵاتمان چەشت.\nھەموو ئەو تێکۆشەرانەی ڕۆڵیان ھەبووە لە ڕۆژگارە سەختەکان جێگای شانازین، بەڵام کاتێک کورسی و عیش و نۆشی ژیان دەبێتە ئامانج، پرسیارێک دروست دەبێ ئایا ئەوانەی بەناھەق دەوڵەمەند دەبن، ئەوانەی بەناھەق دەست لە کورسی دەسەڵات بەرنادەن، ئەوانەی بەناھەق جێگا بۆ توانا و نەوەی نوێ چۆڵ ناکەن، ئەوانەی دەست لەگەڵ کۆمپانیاکان تێکەڵ دەکەن، ئەوانەی زەوی و زاری شارەوانیەکان لەسەر خۆیان و کەس وکاریان تاپۆ دەکەن مافی ئەوەیان ھەیە شانازی بە ڕابردووەکەیانەوە بکەن؟\nئایا دەستکەوتی دەسەڵاتداران بارتەقای ئەو چەند ساڵەی خەبات و تێکۆشانەیە یان زۆر لەسەری قەرزدارن؟\nدەستەبژێری خەبات و تێکۆشان لە ھەموو حزبە سیاسیەکانی کوردستان مافی خۆیانە شانازی بە ڕابردووەکەیانەوە بکەن، بەڵام ئایا دەکرێ ئەو شانازیە بۆ زیاتر دادۆشینی حکومەت و زیاتر خۆ دەوڵەمەندکردن و زیاتر خۆ بە کورسیەوە گرساندن بێ؟ من پێم وایە سەردەمەکە گۆڕاوە و گەل چاوی کراوەتەوە و تەکنەڵۆجیا و ھۆکارەکانی گەیاندنیش ھێندە بەھێز بوونە کەچی تر چەواشەکاری بڕنەکا و بەری ڕۆژیش بە بێژینگ نەگیرێ.\nئەگەر سەردەمێک سەردەمی لە خۆبردوویی و شانازی بووبێ لێرە بەدواوە سەردەمی ڕیسوابوونی چەواشەکاران و ھەڵپەرستان دەبێ. کێ دەیەوێ پارێزگاری لە خەبات و شانازیەکانی بکا با دەست ھەڵبڕێ و کێش دەیەوێ تاسەر ھەر نان بەسەروەریەوە بخوا و دەسەڵات بە پاداشتی خەباتی ڕابردووی خۆی و پسولەی لێبوردنی خوایی بزانێ بەدڵنیاییەوە تەنیا ریسوایی بۆ دەمێنێتەوە.


نووچە نێت | ڕاستگۆیی بێ لایەنی| پسپۆڕێکی بواری جوانکاری: پیاوانیش بە قەد ئافرەتان ئەم نەشتەرگەرییە دەکەن\nپسپۆڕێکی بواری جوانکاری: پیاوانیش بە قەد ئافرەتان ئەم نەشتەرگەرییە دەکەن\nNovember 2021 02 - 15:00:21\nلە دوای پەیدابوونی وێنەی(سێڵفی)، خۆیی خواست لەسەر نەشتەرگەری جوانکاری زیادبوو، چونکە عەیب و عارەکانی روخسار زیاتر لە وێنەی خۆییدا دەردەکەون. هەردوو رەگەزی نێر و مێ خوازیاری مانەوەی روخسار و لەشولاریانن بە جوانی، بەڵام سروشتییە زیاتر ئافرەتان گرنگی بە جوانی دەدەن. پسپۆڕێکی جوانکاری دەڵێت: پیاوانیش بەقەد ئافرەتان جۆرێک لە نەشتەرگەری جوانکاری دەکەن.\nدکتۆر محەمەد ئیبراهیم، پسپۆڕی نەشتەرگەری جوانکاری، لە گفوگۆیەکی نوچە سەبارەت بە زیادبوونی خواست لەسەر نەشتەرگەری جوانکاری دەڵێت" ئافرەتان زیاتر حەز دەکەن نەشتەرگەری بۆ لوتیان بکەن، جوانکاری لوت لای هەردوو رەگەزی ئافرەت و پیاو لە پلەی یەکەمی نەشتەرگەرییەکانی جوانکارییە، هەروەها دانانەوەی چەوری لە روخساریان بۆ ئەوەی ببن بە خاوەن پێستێکی جوانتر و رونتر، جگە لەمانەش نەشتەرگەری بۆ پێستی سک دەکەن بە تایبەت ئەو ژنانەی، لە دوای لەدایک بوونی سێ تا چوار منداڵ پێست و گۆشتی سکیان شۆر دەبێتەوە یانیش بە هۆی خۆ لاواز کردنەوە پێستی سکیان شۆر بۆتەوە، بە شێوەیەکی گشتی ئەو سێ نەشتەرگەرییە لای ژنان زۆر باوە لە ئێستادا".\nسەبارەت بە جیاوازی خواستی نەشتەرگەری جوانکاری لە لای هەردوو رەگەز، دکتۆر محەمەد گوتی" پێشتریش گوتمان نەشتەرگەری جوانکاری لوت زۆر ئەنجام دەدرێت، چۆن لە ناو ژنان لە پلەی یەکەمە لە لای پیاوانیش بە هەمان جۆرە. جگە لە جوانکاری بەشێک لەو کەسانەی کە نەشتەرگەری دەکەن، لوتیان بە هۆی رووداوێکەوە شکاوە، یان خواربووە، ئەمەش کێشە لە هەناسەدان دروست دەکات بۆیە ئەوکەسانە هەم چارەسەری لوتیان و هەم جوانکاری لەگەڵ دەکەن".\nلە نوڕینگەی پزیشکانی جوانکاری زۆرجار خانمانی زۆرگەنج لە تەمەنی هەژدەو خوار هەژدەساڵیش دەبینرێ، ئایا ئەنجامدانی نەشتەرگەری جوانکاری بۆ ئەم تەمەنانە زانستییە؟ ئەم پسپۆڕە ئەوە روندەکاتەوە کە" زۆرجار نەشتەرگەری جوانکاری بۆ کەسانی خوار هەژدەساڵ ناکەین. بە تایبەت جوانکاری لوت ناکرێت یانیش نەشتەرگەری بە مەبەستی گەورەکردنی مەمک ئەو جۆرە نەشتەرگەریانە بۆ خوار تەمەنی ١٨ ساڵی نابێت، بەڵام هەندێ حاڵەت هەیە کە بەمەستی جوانکاری ئەنجام نادرێت وەکو نەخۆشییە زگماکیەکان، بۆ نمونە زۆر منداڵ هەیە لێوی کەروێشکییە، یانیش پەنجەی بەیەکەوە نوساوە، لەو حاڵەتانەدا نەشتەرگەری جوانکاریان بۆ دەکرێت لە تەمەنی منداڵیەوە".\nزۆرجار گوێبیستی ئەوەدەبین، کە نەشتەرگەری جوانکاری وەکو مۆدێل و چاولێکاری لێهاتووە، ئایا کەسێک پێویستی بە جوانکاری نەبێت، دکتۆر نەشتەرگەری بۆدەکات؟ دکتۆر محەمەد ئەوە ربۆ ئاستی بڕوانامەی دکتۆرەکان دەگەڕێنێتەوە"ئێمە وەکو پسپۆری نەشتەرگەری جوانکاری ئەوانەی بۆرد و دکتۆرایان هەیە لەو بوارەدا، بە هیچ شێوەیەک دەستکاری کەسێک ناکەن بۆ نەشتەرگەری ئەگەر کەسەکە پێویستی پێ نەبێت، راستە ئێمە زۆرجار ئەو کەیسانەمان هەیە کە پێویستیان بە نەشتەرگەری نییە پێیان دەڵێین، پێویست ناکات نەشتەرگەری بکەیت، رەنگە ئەنجامدانی نەشتەرگەری بۆ ئەو کەسانەی پێویستیان پێ نییە باش نەبێت، بۆیە ئێمە بە هەموو شێوەیەک رێنمایی ئەو کەسانە دەکەین، چونکە ئێمە دەزانین دواتر پەشیمان دەبنەوە".\nزۆر لەو کەسانەی کە نەشتەرگەری جوانکاری ئەنجام دەدەن، لە دنیای پێشکەوتوو کەسانی بە تەمەنن ، نەک گەنج، ئایا پسپۆڕەکانی جوانکاری ئەمە چؤن بەراورد-دەکەن"راستی لێرەش زیاتر ئەوانەی نیشانەکانی پیریان لێدەرکەوتووە نەشتەرگەری دەکەن، بە تایبەت نەشتەرگەری بۆ پێڵوی چاو دەکەن چونکە پێلوی چاو زیاتر لەگەڵ تەمەن پێستەکەی شۆردەبێتەوە قورساییەک دروست دەکات، ئەو کەسانەی لە تەمەنی پەنجا ساڵی یان شەست ساڵدان ئەو جۆرە نەشتەرگەرییە دەکەن ئەوە شتێکی زۆر ئاساییە، هەروەها زۆر کەسانیش هەن بۆ ئەوانەی کە تەمەنیان لە نێوان سی بۆ چل ساڵی دایە نەشتەرگەری ورگ ئەنجام دەدەن".\nلەبارەی ئاستی بڕوانامە و چینی ئەو کەسانەی کە خواستی نەشتەرگەرییان هەیە، دکتۆر محەمەد رونیکردەوە" ئەوانەی کە نەشتەرگەری دەکەن و دێنە لای ئێمە زیاتر خاوەن بروانامەن، دەتوانم بڵێم نزیکەی لە 20٪ پلەدارەکانن خاوەن بروانامەی بەرزن، بێگومان بەشێکیش هەیە کە خەڵکێکی ئاساییە ئەو جۆرە نەشتەرگەریانە دەکات".


دیووه نه‌گوتراوه‌كانی پشت ده‌قه‌كانی ئه‌حلام مه‌نسوور – كولتور مه‌گه‌زین\n01/10/2017 4 min read0\nئه‌حلام مه‌نسور - چیرۆكنوس له‌دایكبوون ١٩٥١ - فه‌وت ٢٠١٣\nئه‌م دیمانه‌یه‌ی گۆڤاری وشه، ڕۆژنامه‌نوس ستار جه‌باری له‌گه‌ڵ نووسه‌ر و ڕۆژنامه‌نووس سمكۆ محه‌مه‌د ئه‌نجام دراوه، تایبه‌ته به قسه‌كردن له‌باره‌ی ئه‌حلام مه‌نسوور كه ناوێكی دیاری رۆشنبیری و ئه‌ده‌بی كوردییه. ئه‌حلام له 1/7/1951 له خانه‌قین له دایك بووه و له 10ی كانوونی دووه‌می 2013 له سلێمانی كۆچی دوایی كردووه. وه‌ك ده‌زگه‌ی راگه‌یاندنی “وشه” پێمان باش بوو كه ئه‌مڕۆ یه‌كی ته‌مووزه، له ساڵوه‌گه‌ڕی 69 ساڵه‌ی له‌دایكبوونی ئه‌حلام، دیمانه‌كه بڵاو بكه‌ینه‌وه. ئه‌م دیمانه‌یه گۆڤاری وشه سازیداوه و ڕێنوس و خاڵبه‌ندی تایبه‌ته گۆڤاری وشه خۆی و له‌به‌ر گرنگی بابه‌ته‌كه جارێكیتر له كولتور مه‌گه‌زین بڵاوده‌بێته‌وه .\nئه‌حلام گه‌ره‌كی بوو نووسینه‌وه‌ی مێژوو به چیرۆكی واقیعی و پاڵه‌وانی واقیعی بسه‌لمێنێت، ئه‌و ژنێك نه‌بوو له‌و ڕیزبه‌ندییه‌ی ژنان وه‌ستابێت تا زمان پاوان بكرێت، به‌پێچه‌وانه‌ی هه‌موو ئه‌و كه‌سانه‌ی تێی گه‌یشتبوون گوایه فكری فێمێنیستی له مێشكدا بووه، بڕوا ناكه‌م ژنانی ناسراو و ناوداری ڕۆژئاواییش له‌ناو ئه‌ده‌بدا به‌و فكره كاریان كردبێت، له ناو فارسدا فه‌رووخی فروخزاد و له‌ناو عه‌ره‌بیشدا نه‌وال سه‌عداوی و فاتیمه مه‌رنیسی و له‌یلا عوسمان و هتد، خاوه‌نی ئه‌و گوتاره نه‌بوون. كه‌وابوو ئه‌وان له‌گه‌ڵ تێكشكاندنی به‌های شته‌كان نه‌بوون، به‌ڵكو له‌گه‌ڵ ده‌ق شكاندنی كولتوری و تێكشكاندنی نه‌ریتخوازی بوون. ناسینی من بۆ ئه‌حلام دنیایه‌كی زۆر تایبه‌ت بوو كه كاری رۆژنامه‌گه‌ری یه‌كترناسینه‌كه‌ی قووڵ كرده‌وه، له‌وێوه كه ئاشنایه‌تیم به نووسینه‌كانی كرد كه ئه‌وكات من هه‌رزه‌كار بووم، تاگه‌یشته ئه‌وه‌ی من پێگه‌یشتم و ئه‌و پیر بوو، به‌ڵام هه‌مان ریتم و ستایلی ئه‌ده‌بی هه‌بوو، به‌ڵام خه‌سڵه‌تی هه‌مان خه‌سڵه‌تی جارانی یاخیبوون بوو، بۆیه من نه‌متوانی دوور بكه‌ومه‌وه لێی وه‌ك هاوڕێ و كه‌سێكی نزیكی و وه‌ك داده‌یه‌ك، كه‌وابوو ناسینی من تا ئه‌و جێیه قووڵ بووه‌وه كه نهێنی ژیانی به‌شێكی له‌لای من ده‌دركاند، وه‌ك خۆی به‌تاڵ كردنه‌وه له‌و شتانه‌ی به نووسین ناگوترێ، به‌ڵام لێره‌دا به‌كه‌ڵكی خوێنه‌ر نایه‌ت تا له‌و پنته‌وه ئاشنایی هه‌بێت ئه‌وانه بگێڕمه‌وه، ئه‌مه بۆ زه‌مه‌ن و نووسینه‌وه‌ی یاده‌وه‌ری خۆم به‌كار ده‌هێنم، چونكه ناكرێ ئه‌حلام وه‌ك كه‌ره‌سته یان كارتێك بۆ خۆده‌رخستن و بازرگانی له ئه‌ده‌بدا به‌كار بهێنین، ئه‌و چ له رێی كتێب و نووسین و چاوپێكه‌وتنه‌كانی له‌رێی یاده‌وه‌رییه‌كانی خۆیه‌وه شوێنێك هه‌یه وه‌ك وێستگه بۆ ناسین و ئاشنایه‌تی به خوێنه‌ر، نموونه‌ی ئه‌و نووسینانه‌ی كه وه‌ك ستوون له هه‌فته‌نامه‌ی ئاڵای ئازادی و رێگای كوردستان بۆم بڵاو كردووه‌ته‌وه. هه‌روه‌ها ئه‌و ده‌قانه‌ی كه هاوشانی عه‌تا محه‌مه‌دی چیرۆكنووس پێیدا ده‌چووینه‌وه.\nمن به پێچه‌وانه‌وه ده‌یبینم، چونكه ئه‌وه نووسه‌ری مێیینه نییه كه له ناو ئه‌ده‌بی نێرینه‌دا ده‌رده‌كه‌وێ و به پێچه‌وانه‌وه له‌ناو مێیینه ده‌رناكه‌وێ، به‌وپێیه‌ی ئه‌ده‌ب و كایه‌كانی تر كه سه‌رجه‌میان چالاكی ده‌ره‌وه‌ی چالاكییه ئاساییه‌كانی رۆژانه‌ی ژیانی مرۆڤن، گوتاره‌كه‌ی به‌ده‌ست نێرینه‌وه بووه و هه‌ر ئه‌وان ئاراسته‌یان كردووه، له‌حاڵێكدا ئه‌م تێگه‌یشتنه‌ش كه ناوی نراوه خودنووسینه‌وه، له زۆربه‌ی تێكسته‌كاندا دیار نییه، ئه‌مه به‌نیسبه‌ت ئه‌ده‌بێك كه ناوی ژنانی لێ نراوه، وێرانتره، چونكه خودنووسینه‌وه ئه‌و تێگه‌یشتنه‌ی له‌لای ژنان دروست كردووه كه له‌جیاتی خودێتی خۆی، جه‌سته‌ی خۆی نووسیوه‌ته‌وه و وه‌ك كاڵایه‌ك و ریسككردن له‌و سانسۆره‌ی كه رێ له به‌كاڵابوونی ده‌گرێت له ئاستی فه‌رهه‌نگی و كۆمه‌ڵایه‌تی، چونكه پیاو به‌و شێوه‌یه ته‌ماشای ئه‌و جۆره خودنووسینه‌وه‌یه ده‌كات، به‌وپێیه‌ی كه كۆدی ئه‌و نووسینانه له‌وێوه ئاشكرا ده‌بێت، كاتێك واتای ئه‌و نووسینانه ده‌بێته مایه‌ی راكێشانی خوێنه‌ر له‌رێی جه‌سته‌وه، روونتر بڵێم ئه‌و نووسینانه‌ی كه به‌زمانێك ئاراسته‌ی پیاو كراوه و له وێنه‌ی سێكسی به‌ولاوه هیچی تر نین، بۆیه جگه له پیاوان، له دنیای ئه‌ده‌بدا ژن نییه به‌ده‌قی ژنێكی تر سه‌رسام بێت و خوێندنه‌وه بۆ ده‌قه‌كه بكات، ئه‌مه جگه‌له‌وه‌ی كه ته‌نیا پیاو له ئه‌ده‌بی كوردیدا خوێنه‌ری ده‌قه به‌مانا تیۆرییه‌كه‌ی، ئه‌م فه‌زایه‌ش كارێكی وه‌های كردووه كه ده‌قی كوردی چ شیعر و چ رۆمان و چ چیرۆك و هتد مانایه‌كی نوێمان پێ نه‌به‌خشێ، یان لانیكه‌م نه‌توانێ ریسك بكات و دوور بكه‌وێته‌وه له ده‌قی بیانی، ئێمه سه‌روكارمان لێره‌دا له‌گه‌ڵ ئاراسته‌ی دووه‌می ژنێتی هه‌یه و بۆ ده‌ست به‌سه‌رداگرتنی ناسینی هۆیه‌كانی هه‌قیقه‌ت، پیاو ده‌بێ ژن بێ، دیۆنیزمی نیچه هه‌م ژنه و هه‌م پیاوه، بوونه‌وه‌رێكی دوو ڕه‌گه‌زه‌یه كه به‌ر له په‌یدابوونی به‌رامبه‌رێتی دووانی ژن و پیاو هه‌بووه، هه‌موو ئه‌و ئه‌ده‌به‌ی كه كورد و فارس و عه‌ره‌ب و پێشتریش رۆژئاواییه‌كان هه‌یان بووه، كاره‌كته‌ره سه‌ره‌كییه‌كه‌ی مێیینه بووه، چونكه گوتاری ته‌واوی كایه‌كانی ژیان به‌تایبه‌تی ئه‌ده‌ب به‌ده‌ست پیاوانه‌وه بووه، بۆیه پیاهه‌ڵدان و كاره‌كته‌ری سه‌ره‌كی ژن بووه، ئه‌وه‌تا شكسپیر له رۆمیۆ جۆلێت و عشتار، له هه‌زار و یه‌ك شه‌وه و كورد و فارس له خورشید و خاوه‌ر و شیرین و فه‌رهاد و هتد. ئه‌حلام به پێچه‌وانه‌ی هه‌موو ئه‌و ژنانه‌ی كه گوایه ژنانه ده‌ڕواننه كێشه‌ی ژن و یه‌كسانی، بڕوای وابوو یه‌كسانی ژن و پیاو بریتییه له‌وه‌ی كه ژنان ئاگاداری دۆخی ده‌روونی پیاوانه‌ی خۆیان بن كه به‌شێكه له جه‌وهه‌ری دیوی ناوه‌وه‌ی ژن، بۆیه كاره‌كته‌ری سه‌ره‌كی له‌لای ئه‌حلام كاره‌كته‌رێك بوو ناوی “سافیه” بوو، هه‌روه‌ها پیاوانیش به‌و شێوه‌یه ئاگاداری دۆخی ژنانه‌ی ناوه‌وه‌ی خۆیان بن كه لایه‌نێكی ده‌روونییه، ئه‌مه له فێرجینیا وۆڵف فێر بووبوو، ژنان به‌و پێیه‌ی كه جێی سه‌رنجی پیاوانن، هه‌میشه ئه‌ده‌به‌كه‌شیان ڕۆڵی نووسه‌رێكی پیاوانه‌ی پێ دراوه و ئه‌و مه‌رجانه‌شی به‌سه‌ردا فه‌رز كراوه، له‌كاتێكدا ئه‌گه‌ر ژنان وه‌ك پیاوان بیاننووسیایه و خه‌سڵه‌تیان وه‌ك پیاوان بووایه، مه‌زنێتی ژن و جیاوازییه‌كانیان له كوێ ده‌رده‌كه‌وت له‌گه‌ڵ پیاودا، بۆیه ئه‌و هه‌ڵاتنه له شوناسی ژنێتی له‌لای ئه‌و، وه‌ك هه‌ڵاتن له مرۆڤبوون وابوو، بۆیه ئه‌م تێڕوانینه جیاوازی هه‌بوو، چونكه ئه‌و زووتر گه‌یشتبوو به‌و پێشكه‌وتنه‌ی رۆژئاوا.\nئه‌گه‌رچی بزووتنه‌وه‌ی فێمینیستی به‌قینێكی زۆره‌وه سه‌رهه‌ڵده‌دات تا پرسی یه‌كسانیخوازی پیاو و ژن له‌دوای سه‌ده‌ی 20 ده‌بێ به ستایلی ژیان، له‌ناو ئه‌ده‌بی رۆژهه‌ڵاتی و عه‌ره‌بی و فارسیش به‌و شێوه‌یه بووه، ئه‌حلامیش كه سه‌ره‌تا چیرۆكی (پرد)ی نووسی و ده‌نگی دایه‌وه و گرێیه‌كی ده‌روونی بۆ خوێنه‌ر له‌ناو نێرینه و مێینه‌شدا دروست كرد، چونكه كاره‌كته‌ری پاڵه‌وانه‌كه‌ی ژنێكی یاخی بوو له ئه‌خلاقی سه‌پێنراوی كۆمه‌ڵگه، پاڵه‌وانێكی یاخی بوو بارگاوی به سێكس، چیرۆكه‌كه‌ش بابه‌تێكی سێكسییه بۆیه پیاو ده‌یخوێننه‌وه و سه‌رسام ده‌بن پێی، به‌و پێیه‌ی كێشه‌ی ژن كه كێشه‌ی كۆمه‌ڵگه‌یه، بابه‌تێكی هه‌میشه زیندوو بووه و تا ئێسته‌ش زیندووه، نووسینه‌وه‌ی چه‌پاندنی سێكسی له گوتاری پیاوانه‌دا جێی كراوه‌ته‌وه، به‌ڵام ئه‌حلام ئه‌مه‌ی نه‌كردووه بۆ ئه‌وه‌ی بناسرێت، یان له‌رێی ئه‌م جۆره بابه‌ته‌وه ببێته كاره‌كته‌رێكی چالاك، به‌ڵكو زیاتر له‌وانی تری مێیینه ریسكی كردووه، بۆیه به‌مشێوه‌یه ده‌ستی بۆ ئه‌ده‌ب بردووه، تا گوتاری پیاوانه هه‌ڵبسه‌نگێنێ و دواتر له‌رێی سێكسه‌وه ده‌ق بشكێنی كه یه‌كێكه له پیرۆزییه‌كانی كۆمه‌ڵگه، تا ئه‌وكات ژنێكی وه‌ها ده‌رنه‌كه‌وتبوو به‌و ستایله كار بكات، ڕه‌خنه‌گرتنه‌كه‌شی هه‌ر له گوتاری پیاوانه‌یه كه مامه‌ڵه‌ی خراپ و ناشایسته و نامه‌ده‌نییانه له‌گه‌ڵ ژن ده‌كه‌ن كه ئه‌مه به‌رهه‌می گوتاری ئاینی و كولتوری داخراوی كۆمه‌ڵگه‌ی عه‌ره‌بی بوو بۆ كورد مابووه‌وه.\nپرسی سه‌رشۆڕی پیاوان كه دوو مانا و دوو ره‌هه‌ندی هه‌یه، یه‌كێكیان ئه‌وه‌یه كه پیاو به‌و مێژووه ستانداله‌ی رابردوو ژیانی هێناوه و یه‌ك ستایلی ده‌قگرتووی ژیانی بینیوه، بۆیه سه‌رشۆڕی بۆ پیاوه باڵاكان و ئاغا و سه‌رۆك و پیاوی ئاینی وه‌ك شێخ و مه‌لا و هتد، بۆ ماوه‌یه‌كی كۆنی كولتوری عه‌ره‌بییه، ئه‌مه پله‌به‌ندی ژیان بووه كه شتێك نه‌بووه به ناوی یه‌كسانی، ره‌هه‌نده‌كه‌ی تر پرسی چه‌پاندنی سێكسی بووه كه پیاو هه‌میشه وه‌ك ئه‌حلام ده‌ڵێ سه‌رشۆڕی ویستێكی غه‌ریزیی بووه كه ژن تاكه هۆكاری دامركاندنه‌وه‌ی ئه‌و غه‌ریزه‌یه بووه و له هه‌مان كاتیشدا مه‌ترسی و قه‌ده‌غه ئه‌خلاقییه‌كه بووه، جیاكاری نێر و مێ تا ئێسته‌ش به‌و فه‌زا به‌ناو كراوه‌یه‌ی هه‌یه و به‌و هه‌موو یاسایه‌وه كه له خزمه‌ت ژنانه، به‌و هه‌موو خۆ بچووككردنه‌وه‌یه‌ی پیاو له به‌رانبه‌ر سێكس و دواتر كردنی ژن و سێكس به پێویستی بازاڕی وه‌ك له‌لای چاوبرسی و مێبازه‌كان هه‌ستی پێ ده‌كرێت، ته‌نانه‌ت له به‌یه‌كگه‌یشتنی كوڕ و كچیش به‌حه‌ڵاڵی هه‌مان مانای وه‌رگرتووه، ماره‌یی و زێڕ قبووڵكردن وه‌ك پاداشتی سێكسی له‌لای ژنان و به ئیفتیخاره‌وه، یه‌كێك له ماناكانی به كاڵاكردنی ژنه، كه‌وابوو چاره‌سه‌ری ئه‌و جیاكارییه بۆ منیش هیچ یه‌كسانیخوازی چاره‌سه‌ری ئیشكالی باری كۆمه‌ڵایه‌تی و فه‌رهه‌نگی كۆمه‌ڵگه‌ی دواكه‌وتوو ناكات، ئه‌حلامیش خاوه‌نی هه‌مان تێڕوانین بوو بۆ ژیان و سێكسێك كه خه‌ڵك به‌و چاوه ته‌ماشای ده‌كرد. ئه‌گه‌ر مافی هاووڵاتی به‌بێ له‌به‌رچاوگرتنی ره‌گه‌ز نه‌بێته ستایلی ژیان، ئه‌م تێڕوانینه تا ئه‌به‌د به‌رده‌وام ده‌بێت و گرێی ده‌روونییه‌كه‌ش ناكرێته‌وه، به‌ڵام ئه‌گه‌ر وای دابنێین ئه‌حلام بۆهیمی و خه‌یاڵی بووه، نه‌خێر كه‌سێكی زۆر واقیعی بوو تا ئاستی بڕوابوون به نووسینه‌وه‌ی چیرۆكی ژیان وه‌ك خۆی و هه‌ندێك جاریش نائاگاییانه ده‌بوو به كه‌سێكی ئیدیالیستی، ته‌نانه‌ت له‌گه‌ڵ عه‌تا محه‌مه‌دی چیرۆكنووس هه‌میشه ئه‌و كێشه‌یه‌یان هه‌بوو كه ئه‌حلام به ستایلی كلاسیكی ده‌ینووسی و بڕوای به واقیعیبوون هه‌بوو، نه‌ك دروستكردنی خه‌یاڵ و پاڵه‌وانی وه‌همی و پشتبه‌ستن به نه‌ریتی نوێخوازی.\nله‌باره‌ی چه‌مكی داهێنان و نووسه‌ری داهێنه‌ر، ئه‌گه‌رچی خۆم بڕوای ته‌واوم نییه به تێرم یان زاراوه‌ی داهێنه‌ر، به‌ڵام بۆچوونی تایبه‌تی خۆم هه‌یه و له شوێنی تر قسه‌ی رژد و میتۆدیم له‌سه‌ر كردووه و بڵاو ده‌بێته‌وه، به‌ڵام نه‌مزانیوه ئه‌حلام وه‌ك ته‌كنیكی كاری نووسین و ئه‌ده‌بی نوێ داهێنه‌ر بووبێت، چونكه زاراوه‌ی داهێنه‌ر قورسه و پره‌نسیپ و مه‌رجی خۆی هه‌یه، داهێنان به‌رهه‌مهێنانی چه‌مكه و خوڵقاندنی شتی نه‌بووه له توانای كه‌سیدا، ئه‌مه ده‌ڵێم پشت به‌و تێكستانه ده‌به‌ستم كه خۆی نووسیونی، وه‌ك پێشتر باسم كرد ئه‌حلام كلاسیكییانه و سوننه‌تییانه ده‌ینووسی، ته‌نیا ئه‌وه نه‌بێت كه هه‌ندێك جار موباله‌غه‌ی به گێڕانه‌وه‌ی قسه‌ی پاڵه‌وانه‌كان و زه‌مه‌نی رووداوه‌كانه‌وه ده‌كرد، ئه‌گه‌ر نا ئه‌و نه وه‌ك ژن و له‌سه‌ریدا بیرۆكه‌یه‌ك هه‌بوو بۆ ئازادی تا به‌گشتی هه‌وڵی بۆ بدرێت، چونكه بڕوای به ویستی تاك هه‌بوو خۆی رزگار بكات و ئازاد بێت، تا ئه‌و ئاسته‌ی زۆر سه‌رسام بوو به‌و شیعره‌ی نه‌زار قه‌بانی كه به‌ژن ده‌ڵێ، ئه‌مه وه‌رگێڕانه كوردییه‌كه‌یه‌تی و به‌عه‌ره‌بییه‌كه‌ی كێش و سه‌روای تێدایه و داڕشتنه‌كه‌ی جیاوازه، “مه‌وه‌سته وه‌ك بزمار، خۆشه‌ویستی یان ناخۆشه‌ویستی هه‌ڵبژێره، شوێنێك نییه له نێوان به‌هه‌شت و ئاگر”. ته‌نانه‌ت ئه‌م شیعره‌ی به زۆربه‌ی خێزانی براده‌ره‌كانی ده‌گوت، مه‌ترسه به‌رانبه‌ر پیاوه‌كه‌ت راوه‌سته، كه‌وابوو ئه‌و به‌دوای حه‌زی خۆیه‌وه نه‌بوو له‌ناو ئه‌ده‌بدا، بگره ئه‌وه‌نده‌ی بڕوای به شۆڕشی كۆمه‌ڵایه‌تی هه‌بوو، بۆیه بڕوای به واقیعبینی بوو و هیچی تر، من هه‌رگیز نه‌مبینیوه یان هه‌ستم نه‌كردووه ئه‌حلام بۆ داهێنان بنووسێ، به‌ڵكو بۆ ئازادی و پچڕانی زنجیری كۆیلایه‌تی ده‌ینووسی.\nله‌باره‌ی جیاوازیی نووسه‌ر و ژیانی واقیعی، (هیلیس میله‌ر) كه نووسه‌رێكی به‌ناوبانگی فڕه‌نسییه، كتێبێكی به‌ناونیشانی (اخلاقیات القرا‌وه) هه‌یه، له‌وێ ئه‌و له نێوان نووسین وه‌ك ده‌ق و كه‌سایه‌تی نووسه‌ر جودا ده‌كاته‌وه، ئه‌مه له‌لای “رۆلان بارت” یش به‌هه‌مانشێوه له‌به‌رچاو گیراوه كه ده‌ق هیچ پێوه‌ندیی به ئه‌خلاق و فه‌رهه‌نگی كه‌سێتییه‌وه نییه. به‌ڵام خاڵه بزربووه‌كه‌ی ئێره چییه، ئه‌وه‌یه كه ئه‌حلام هیچ خۆی له‌په‌نای ده‌قدا حه‌شار نه‌ده‌دا، رووداو و چیرۆكه‌كانی كه له خه‌یاڵدانیدا تۆماری كردبوون، چۆن بوو وای ده‌نووسی و له‌ژیانی رۆژانه‌شیدا به‌هه‌مانشێوه ره‌فتاری ده‌كرد، بڕوای به كولتوور و ئاین و كه‌سی پله‌باڵا و نزم و ژن و پیاو نه‌بوو، ئه‌و هه‌رزوو كه ماڵی باوكی جێده‌هێڵێت و له خانه‌قینه‌وه ده‌چێته به‌غدا بۆ خوێندن، به‌ته‌نیا ده‌ژی و ناترسێ له‌و هێزه نه‌ریتخوازییه ئاینییه‌ی كۆمه‌ڵگه، دوای ئه‌وه‌ش كه ده‌چێته فڕه‌نسا بۆ خوێندن و گه‌شت، كراوه‌تر ده‌گه‌ڕێته‌وه و درێژه به ژیانی فه‌ردی و نووسین و باری كۆمه‌ڵایه‌تی خۆی ده‌دات، تا قه‌ناعه‌ت به‌وه دێنێ له‌گه‌ڵ (شه‌وقی كه‌ریم) چیرۆكنووس و كه‌سێتی ناسراوی عه‌ره‌بی كه له به‌غدا ده‌ژی، هاوسه‌رگیری ده‌كات، شه‌وقی كه‌ریم جگه له‌وه‌ی نووسه‌ر بوو، ئۆپۆزسیۆنێكی عێراقی بوو، ئه‌و له‌و روانگه‌یه‌وه شه‌وقی ده‌ناسێت و له هۆتێل شیراتۆن نزیك ده‌بنه‌وه و هه‌ر له‌وێ هاوسه‌رگیری ده‌كه‌ن، دوای ئه‌وه‌ی ماوه‌یه‌كی باش به هه‌موو جیاوازییه‌كانیانه‌وه پێكه‌وه ده‌ژین كه پڕ بووه له ناكۆكی و شه‌ڕوشۆڕی كۆمه‌ڵایه‌تی، سه‌ره‌نجام كه شه‌وقی له‌لایه‌ن به‌عسه‌وه ده‌گیرێت، ئه‌حلامیش ده‌چێت له گرتووخانه به‌یاسایی جودا ده‌بێته‌وه و داوای هیچ مافێكی لێ ناكات، پاشان به هۆی خراپی بارودۆخی زاتی و بابه‌تی له عێراق، به‌ناچار هه‌ڵدێت بۆ سلێمانی و له‌وێ ده‌ست به‌ژیانێكی نوێ و نووسینی كاری رۆژنامه‌وانی ده‌كات، سه‌ره‌تاش هات بۆ هه‌فته‌نامه‌ی هاووڵاتی و له‌وێ به‌كۆی ده‌نگ وه‌ك ئه‌ندامی ده‌سته‌ی نووسه‌ران هه‌ڵمانبژارد و تا ماوه‌ی نزیك به هه‌شت ساڵ مایه‌وه و دواتر دوور كه‌وته‌وه.\nسه‌رچاوه؛ وشه نێت\nكه‌ژاڵ ئه‌حمه‌دی شاعیر سه‌رنجێكی له‌سه‌ر ڕاكانی ئه‌م چاوپێكه‌وتنه له په‌یچی كولتور مه‌گه‌زیندا ده‌ربڕیوه، به‌گرنگی ده‌زانین وه‌ك خۆی بڵاوی بكه‌ینه‌وه:\nكه‌ژاڵ ئه‌حمه‌د – شاعیر و نوسه‌ر و ڕۆژنامه‌نوس\nكه‌ژاڵ ئه‌حمه‌د؛ ئەو پرسیارەم پێ سەیرە کە دەڵێت بۆچی ئەحلام مەنسور لەنێو خوێنەرانی نێرینەدا زیاتر دەرکەوتووە؟ لەکاتێکدا ڕێژەیەکی زۆری مێینەکانی وڵاتەکەت لەمافی خوێندن بێبەشکراون و لەبەر داب و نەریتخوازی و ترس لە تانە و تەشەری کۆمەڵگەش کەم مێینە ڕێگەی دۆزەخی نووسین و ڕۆشنبیریی هەڵبژاردووە، ئەوەشی کە ئەو ڕێگەی مان و نەمانەی هەڵبژاردووە هەندێکی لەبەردەم دەسەڵاتی پاوانخوازیی پیاوانەی ناو دنیای ئەدەب و فیکردا هەرەسی هێناوە یان هەرەسی پێهێنراوە و پاشەکشەی کردووە.\nلەدۆخێکی تەواو پیاوانەی ئەدەبیدا کە تەنانەت ئێوە وەک دوو پیاو ئەزموونی ئەو ژنە یاخییە شیدەکەنەوە، ئێمە دەبێت هەرلەپەراوێزێکی کۆمێنت ئاسادا دەنگ هەڵبڕین و بڵێین: ئەحلام مەنسور لەپێناوی جۆرێکی جیاواز لە ڕیتمی چەقبەستووی بیرکردنەوە و ژیان لە نیشتمانەکەیدا، بە نەهامەتی ژیاو سەرینایەوە. بەڕای من قوربانییەکی هەرە گەورەی سیستمی پیاوسالاریبوو، کەچی بەداخەوە ئەوەتا، دۆخی مێینە لەهەمان خاڵی ڕەتکردنەوە و خوێندنەوەی پیاوانەدایە. بەجۆرێک کە تەنانەت شەهیدەکانی مەسەلەی جێندەریش بۆ سوودی ڕەوتی باڵای، پیاوانە خوێندنەوەی مێژوو ،بەکاردەێنرێت…\nدیاره مەبەستم لە پیاوسالاری و پاوانخوازیی پیاوانە بەتەنیا ڕەگەزی پیاو نییە، مەبەستم لە ژنە پیاوەکانیشە ئەوانەی خەونی بەپیاوبوونیان هەیە لەپێناوی بەدەستهێنانی ناوبانگ و دەسەڵاتێکی وەک پیاوان و هەرگیزیش بەدەستی ناهێن.


ئەڤرۆ ئێکشەمبی، بهایێ زێڕی د بازارێن جیهانێ دا ئێک ئونسە ب هزار و ٨٠٩ دۆلاران بازار پێ دهێتەکرن.\nئەڤرۆ شەمبی، بهایێ زێڕی د بازارێن جیهانێ دا ئێک ئونسە ب هزار و ٨٠٩ دۆلاران بازار پێ دهێتەکرن.\nلدیڤ داتایێن بازاڕێ جیهانیێ پەتڕۆلێ، بهایێ ئێک بەرمیلا پەتڕۆلا خاڤا برێنت ب ١١١ دۆلار و ٩٠ سەنتان بازار پێ دهێتەکرن، بڤی ژی هەڤبەر ب دوهی بهایێ وێ نێزیکی ٤ دۆلاران بلندبوویە.\nبهایێ پەترۆلێ داکەتن بخۆڤە دیت\nلدیڤ داتایێن بازاڕێ جیهانیێ پەتڕۆلێ، بهایێ ئێک بەرمیلا پەتڕۆلا خاڤا برێنت ب ١٠٨ دۆلار و ٩٠ سەنتان بازار پێ دهێتەکرن، بڤی ژی هەڤبەر ب دوهی بهایێ وێ حەفت دۆلاران داکەتیە.\nگوهۆرینێن بهایێ دۆلار و تمەنی د بازارێن هەرێمێ دا\nئەڤرۆ چارشەمبی، بهایی دراڤان داکەت ١٠٠ دۆلارێن ئەمریکی ب ١٤٨ هزار و ٢٠٠ دیناران بازار پێ دهێتەکرن، بڤێ ژی هەڤبەر ب دوهی دەمێ داخستنا بازاریدا ١٠٠ دینار داکەتینە.\nد بازاڕێن جیهانێ دا بهایێ پەتڕۆلێ گەهشتە ١١٧ دۆلاران\nلدیڤ داتایێن بازاڕێ جیهانیێ پەتڕۆلێ، بهایێ ئێک بەرمیلا پەتڕۆلا خاڤا برێنت ب ١١٧ دۆلاران بازار پێ دهێتەکرن، بڤی ژی هەڤبەر ب دوهی بهایێ وێ دۆلارەکێ بلندبوویە.\nلدیڤ داتایێن بازاڕێ جیهانیێ پەتڕۆلێ، بهایێ ئێک بەرمیلا پەتڕۆلا خاڤا برێنت ب ١١٦ دۆلار و ٧٠ سەنتان بازار پێ دهێتەکرن، بڤی ژی هەڤبەر ب دوهی بهایێ وێ سێ دۆلار و ٧٠ سەنتان بلندبوویە.\nدۆلار داکەت و تمەن ژی بەرەڤ بلندیێ یە\nئەڤرۆ دووشەمبی، بهایی دراڤان داکەت ١٠٠ دۆلارێن ئەمریکی ب ١٤٨ هزار و ٢٥٠ دیناران بازار پێ دهێتەکرن، بڤێ ژی هەڤبەر ب دوهی دەمێ داخستنا بازاریدا ١٥٠ دیناران داکەتیە.\nبهایێ زێڕی د بازارێن هەرێم و جیهانێ دا\nئەڤرۆ دووشەمبی، بهایێ زێڕی د بازاڕێن جیهانێدا هەر ئۆنسەیەک ب هزار و ٨٣٨ دۆلاران بازار پێ دهێتەکرن.\nبهایێ پەتڕۆلێ داکەت\nلدیڤ داتایێن بازاڕێ جیهانیێ پەتڕۆلێ، بهایێ ئێک بەرمیلا پەتڕۆلا خاڤا برێنت ب ١٠٨ دۆلار و ٩٥سەنتان بازار پێ دهێتەکرن، بڤی ژی هەڤبەر ب دوهی بهایێ پەتڕۆلێ داکەتیە.\nدۆلا داکەت و تمەن بلندبوو\nئەڤرۆ ئێکشەمبی، ل دەما نزیک داخستنا بازارێن دراڤان دا ل هەرێمێ ١٠٠ دۆلارێن ئەمریکی ب ١٤٨ هزار و ٤٠٠ دیناران بازار پێ دهێتەکرن، بڤێ ژی بهایێ دۆلاری هەڤبەر ب ئەڤرۆ سپێدێ ١٠٠ دیناران و هەڤبەر ب ڕۆژا پێشتر ٢٠٠ دیناران داکەتیە.


بەرپرسێکی یەکگرتوو: دەبێ هەموو لایەک خۆیان لە ڕیفراندۆم بکەنە خاوەن\nMON, 17 JUL 2017 15:24 | KDP.info\nهەولێر-KDP.info- بەرپرسی مەڵبەندی سێی یەكگرتووی ئیسلامی و ئەندامی سەركردایەتیی ئەو حزبە، ڕایگەیاند، ڕیفراندۆم مافی خەڵكی هەرێمی كوردستانە، ڕیفراندۆم پرسێكی نیشتمانییە، بۆیە پێویستە هەموو لایەنە سیاسییەكان، خۆ لە ڕیفراندۆم بكەنە خاوەن.\nحەفتەی ڕابردوو شاندێكی ئەنجومەنی باڵای ڕیفراندۆم، كە لە زۆربەی حزب و لایەنەكان و پێكهاتەكان پێك هاتبوو، بە سەرۆكایەتیی ( سەرۆك بارزانی)، سەرۆكی هەرێمی كوردستان سەردانی ئەورووپای كرد و لەگەڵ بەرپرسانی بەلجیكا و یەكێتیی ئەورووپا كۆ بوونەوە، كە ئەو شاندە لەسەر داوای یەكێتیی ئەورووپا سەردانی برۆكسلیان كردبوو، ئەوانیش خۆشحاڵیی خۆیان بەو سەردانە نیشان دا و ئاماژەیان بەوە كرد، كە گەلی كورد مافی خۆیەتی بڕیار لە چارنووسی خۆی بدات. هەر دەربارەی ڕیفراندۆم (د. محەمەد مستەفا)، بەرپرسی مەڵبەندی سێی یەكگرتووی ئیسلامی و ئەندامی سەركردایەتیی ئەو حزبە، بە ماڵپەڕی فەرمیی پارتی دیموكراتی كوردستان دەڵێت: ''ڕیفراندۆم، پرسێكی نیشتمانییە، خەونی گەلی كوردە، كە چەندین ساڵە چاوەڕوانی ڕۆژێكی لەو شێوەیەن، كە بتوانن چارەنووسی خۆیان دیاری بكەن، ئەوە مافێكی یاسایییە كە گەلی كورد ڕیفراندۆم ئەنجام بدات، دەستووری عێراقیش ئەو مافەی بە گەلی كورد داوە، بەڵام بۆ ئەوەی ڕیفراندۆم زیاتر سەركەوتن بە دەست بهێنێت، پێویستە لایەنە سیاسییەكان ڕێك بكەون و ناكۆكییەكان نەهێڵن و پەرلەمان كارا بكەنەوە، لەگەڵ ئەوەی پێویستە حكوومەت چارە بۆ قەیرانی دارایی بدۆزێتەوە.''\nئەو بەرپرسەی سەركردایەتیی یەكگرتوو ڕوونیشی كردەوە: ''هەڵوێستی ئێمە، وەكو یەكگرتووی ئیسلامی دیار و ئاشكرایە، ئێمە بە هەموو شێوەیەك پشتگیری لە ڕیفراندۆم دەكەین، ئەركە لەسەر ملی هەموو لایەنە سیاسییەكان بەرپرسانە مامەڵە لەگەڵ بارودۆخەكە بكەن و بە زووترین كات كێشەكان نەهێڵن و ئاشتەوایی سیاسیی پەیدا بكەن، چونكە ڕیفراندۆم پرسێكی نیشتمانییە، نەك پرسێكی حزبی، نەك وا حساب بكەن، كە ئەوە بۆ حزب و لایەنێكە، یان بە لایەنێكەوە گرێ دراوە، بەڵكو بە هەموو خەڵكی كوردستانەوە گرێ دراوە، بۆیە پێویستە هەموو لایەنە سیاسییەكان خۆ لە ڕیفراندۆم بكەنە خاوەن.''


ئه‌نفالستان – گوندی فەقێ مستەفا …………………عومەر محەمەد\nتەموز 04, 2018 Omer ئه‌نفال, وتار لێدوان نووسین ناچالاککراوە لە گوندی فەقێ مستەفا …………………عومەر محەمەد\nگوندی فەقێ مستەفا\n٤ی تەموزی ٢٠١٨ – سلێمانی\nفەقێ مستەفا ناوی گوندێکی گەرمیانە، لەسەروەختی ئەنفالدا لەروی کارگێرییەوە سەربەناحێی قادرکەرەم بوو، دوای راپەرین ، چەند ماڵێک چوونەوەو ئاوەدانیان کردەوە، ئەوسا لەروی کارگێڕییەوە خرایە سەر ناحێی سەنگاو، دوای روخانی رژێمی عێراق و ئاوەدانکردنەوەی ناحێی ئاوەسپی و دامەزراندنی ناحێکە فەقێ مستەفاش خراوەتە سەر ئاوەسپی، جارێکی تر خراوەتەوە سەر ناحێی سەنگاو. لەروی جوگرافیەوە دەکەوێتە ٢٠ کم باشوری ناحێی سەنگاوو ١٥ کم باشوری رۆژهەڵاتی چیای ئاژداغ و زنجیرە چیای سەگرمەو قەرەداغ .\nبنەرەتی ناوی گوندەکە :\nبەوپێیەی هیچ سەرچاوەیەکی نوسراوی مێژوویی دەربارەی ناوی ئەم گوندە لەبەردەستدانیە، بۆیە باشترین سەرچاوە هەردەبیت قسەی کەسانی شارەزاو بەتەمەنی گوندەکەبێت و پشتی پێببەسترێت، لەمبارەیەوە هاوڵاتی ئەسوەد کەریم ئەمین) دەڵێت : لە پێشدا ناوی (لەیلامردو) بووە بەڵام نازانرێ ئاخوئێرە خەڵکی تێدا ژیاوەیان نا، دواتر کە گوندەکە دروستکراوە بەناوی فەقێ مستەفاوە ناسراوە، واتا ناوی گوندەکە لەوە وەهاتووە، ئەسوەد لەدرێژەی قسەکانیدا دەڵێت : دوو برا ئاوەدانیان کردووەتەوە بەناوەکانی (فەقێ مستەفاو و عەزیز) فەقێ مستەفا براگەورەی عەزیز بووەو لەبەرئەوە گوندەکەش بەناوی براگەورەکەیەوە ناسراوە) بروا نە سەعید ئیسماعیل –ئەنفالی گوندی فەقێ مستەفا – ٢٠١٨ .\nلەپەلاماری ئەنفالی سێی گەرمیاندا فەقی مەستەفاش وەک زۆربەی زۆری گوندەکانی گەرمیان بەرپەلاماری ئەنفال کەوتوو، گورزێکی کەمەر شکێنیان بەرکەوت وخەڵکێکی زۆریان گیران و ئەنفالکران، ئیدی ئەوکەسانە جارێکی تر نەبینرانەوە.\nلەروی عەشیرەتەوە سەربە هۆزی زەندن ئەگەرچی قسەیەکیش هەیە کە سەربەهۆزی زەنگنە بن، بەڵام پێدەچێت زەندبن چونکە لەسەردەستی نەوەکانی کەریم خانی زەند ٣٠٠ ساڵ پێش ئێستا بنیاتنراوە. لەم بارەیەوە سەعید ئیسماعیل دەڵێت : زەندیەکان و نەوەکانی کەریم خانی زەند دوای روخانی دەوڵەتی زەندیەکانی ئێران بەدەستی قاجارەکان رویان لەعێراق کردووەو لەناوچەی گەرمیان نیشتەجێ بوون هەندێکیان رویان لە گوندی فەقێ مستەفاکردووەو لەوێ جێگیربوون و ئاوەدانیان کردووەتەوە.\nزیانە گیانیەکانی ئەو گوندە لە کتێبی ئەنفالی گوندی فەقێ مستەفادا بەم شێوەیە نوسراوە :\nلە کۆی ٤٧٧ کەس، ١٨٥ کەسیان بێ سەروشوێن کراون. کە دەکاتە رێژەی لە %٣٨.٧ی دانێشتوانی گوندەکە، لەروی رەگەزییەوە زۆربەی ئەوانەی ئەنفالکراون مێینە بوون کە ژمارەیان ٩٥ کەسە.\n١٧ خانەوادەی گوندەکە هیچ کەسێکیان دەرباز نەبووە.\nلەروی تەمەنیشەوە زۆرترین ئەنفالکراوانی گوندی فەقێ مستەفا منداڵ و مێردمنداڵ بوون کە ژمارەیان ٩٩ کەس بوون، رێژەکەیان دەکاتە ٥٣.٥% .\nلەناو خانەوادە ئەنفالکراوەکانی گوندی فەقێ مستەفا ١٤ خانەوادە تەنها تاقە کەسێکیان دەربازبووە.\n١٠ خانەوادەش لە کەسێکەوە هەتا ١٠ کەسیان ئەنفالکراوە .\nلە کۆی ٩٣ خانەوادە تەنها ١٤ خانەوادە بەسەلامەتی دەربازبوون ( لێرەدا تەنها زیانی گیانی مەبەستە دەنا ئەوانیش ماڵ وسامانیان تێدا چووە ).\nسەبارەت بە ئەنفالی گەرمیان راوبۆچونی جیاوازهەن کە داخۆ بۆچی ئەنفالی گەرمیان بەو درندایەتیە مامەڵەی لەگەڵدا کرا، من بۆخۆم هۆکارەکەی دەگێڕمەوە بۆ بوونی نەوتێکی زۆر لەناوچەی گەرمیاندا، هەربۆیە هەمیشە هەوڵی گۆڕینی دیموگرافیای ناوچەکەی دەداو خەڵکە کوردنشینەکەی رادەگواست و عەرەبی خواروی عێراقی دەهێنایە شوێنەکان و بە ئیمتیازی زۆرەوە لە کەرکوک و دەوروبەری نیشتەجێی دەکردنەوە، لەئەنفالی گەرمیاندا دەستپێشخەرییەکی زۆر لە بەکۆمەڵکوشتنی گەنجەکاندا کراو بەپێی شوێنی نیشتەجێبونیان مامەڵەیان لەگەڵ گیراوەکاندا دەکرد، لەم بارەیەوە لەوەڵامی یوست هێڵتەرماندا سەبارەت بەهەمان پرسیار (وفیق السامرائي) سەرۆکی پێشوی ئیستخباراتی سەربازیی گشتی عێراق دەڵێت: ئەگەر لە هەولێرو سلێمانی ٥٠٠ هەزار واتە نیوملیون پیاویش بکوژرانایە هەولێرو سلێمانی هەر ناوچەی ئۆتۆنۆمی و شوێنی نیشتەجێی کوردەکان دەبوون، بەڵام کوشتنی ٥٠٠٠٠ پەنجا هەزار پیاو لەگەرمیان و کەرکوک بۆهەتاهەتایە کێشەی تەعریبی چارەسەر دەکردو ئەوناوچانە دەبوونە ناوچەی عەرەبی . \nبەپێی ئەو زانیاریانەی بەردەستن دەربارەی هێرشەکانی ئەنفال بۆسەر گەرمیان لە رۆژی ٧ی نیسانەوە دەستی پێکردووەو لە ٢٠ی نیسانی ١٩٨٨ کۆتایی هاتووە. بۆ جێبەجێكردنی نەخشەی تاوانەكە لە قۆناغی سێیەمی ئەنفال، یەكەم جار هێزەكانی سوپا لە قەزای خورماتوو كۆكرابوونەوە، كە پاشكۆی زیاتری ئەم هێزە كۆكراوەش لە كەركوك، چەمچەماڵ، سەنگاو بوون، لە دەستپێكەوە لە بەیانی رۆژی ٧-٤-١٩٨٨ لە ناحێی نەوجولەوە دەستیان بەپێشڕەوی كردو تێكڕا لە شارۆچكەی قادركەرەم یەكیان گرتەوەو كۆبوونەوە.\nهێزی یەكەم: بەرەو لای باكوری رۆژئاوای «نەوجول» و بە ئاراستەی رووباری «ئاوەسپی»دا رۆشتن\nهێزی دووەم: بەرەو رۆژئاوا، بە پشتیوانی فڕۆكەی هێلی كۆپتەرو سەمتی بەرەو گوندەكانی نزیكی ناحێی قادر كەرەم لەلای باشووری رۆژئاواوەوە كەوتە جوڵەو یەكەم گوند كە دەستی بەسەردا گرت «ئیبراهیم غوڵام»بوو، ئەوسا دانیشتوانەكەی بەرەو دۆڵ وجەوەڵەکانی نزیکی گوندەكە رۆشتبوون، بەڵام دواتر بەناچاری خۆیان رادەستی سوپاكە كردو «٥١» پەنجاو كەسیان ئەنفالکران و بێسەروشوێنکران. لەولاشەوە هێزی سێیەم بەرەو چەمچەماڵ و سەنگاو رۆشت و هەموو گوندەكانی ناوچەی «چەمچەماڵ و سەنگاو»ی وێرانكردو ئەو خەڵكەش گە دەستگیری كردن یان خۆیان رادەستكردبوو، گیران و بەسەیارەی سەربازی گوسترانەوە بۆ قەزای چەمچەماڵ و لەوێشەوە برابوونە تۆپزاوا بەپێی رەگەزو تەمەن جیاکرابوونەوەو بەرەو دوبزو نوگرە سەلمانیان بردبوون. پێدەچێت لەم قۆڵەوە دواگوند کە لە رۆژی ٢٠ی نیسانی ١٩٨٨ پەلاماردرابێ و دەستی بەسەردا گیرابێ (فەقێ مستەفا) بووبێ و خەڵکەکەی گیرابن وخانووەکانیان لەگەڵ زەوی تەختکردبن. لەبارەی ئەم گوندەوە میدیل ئیست ۆچ نوسیوێتی گوندی فەقێ مەستەفاش وەک ملەسورە شوێنی کۆکردنەوەی خەڵک بووەکە لەلایەن سوپاو جاشەوە دەگیران، لەبەر ئەوەی مەحاڵ بوو پێشمەرگە چیتر بەرگری بكات. دوا سەنگەری بەرگریی یەکێتی لە گوندی زەردەلیكاوبووەو زۆری نەبردووە کە تێكشكا‌وەو دوای ئەوەش بە (هەزاران كەسی خەڵكی ئەم گوندانە پۆل پۆل خۆیان دەكرد بە گوندی فەقێ مستەفادا‌و لەوێش سەرباز‌و جاش چواردەوریان گرتن‌و بە ئیڤا ڕەوانەیان كردن) میدیل ئێست ۆچ جینۆساید لەعێراق و پەلاماری ئەنفال بۆسەرکورد – ٢٠٠٤ ل ٢١٧ چاپی دووەم. هەر لەو راپۆرتەدا هاتووە : گوند‌و شارۆچكەی بچووكی وەك ملەسوورە‌و فەقێ مستەفا‌و مەیدان لە باشووری گەرمیان‌و ئەلیاوا‌و لەیلان لە باكوور, یەكەم سەنتەری كۆكردنەوە بوون كەوا خەڵكە مەدەنیە هەڵاتووەكەیان بۆ ڕاپێچ دەكرا. هەمان سەرچاوی پێشو .\nبەداخەوە هەتا ئێستا گوندی فەقێ مستەفا کەمتر لەنێو میدیای کوردیدا گرنگی پیدراوە، سەرباری ئەوەی لە پەلاماری ئەنفالی سێی ناوچەی گەرمیاندا زەرەرو زیانێکی زۆری بەرکەوتووە کەچی هەرگیز وەک پیویست باس نەکراوە، بەڵام خۆشبەختانە سەعید ئیسماعیل کە خەڵکی فەقێ مستەفایەو ئیستا لە چەمچەماڵ نیشتەجێیە دەربارەی ئەنفالی گوندەکەیان کتێبێکی باشی نوسیوەو بەهاوکاری رێکخراوی ریچ چاپ و بڵاوی کردووەتەوە.\nهەوڵەکەی نوسەر بریتییە لە لێکۆڵینەوەیەکی دیمۆگراڤی، ئەنترۆپۆلۆجی، دیکۆمێنتاری و لەچواربەشی سەرەکی پێکدێت:\nبەشی یەکەم : ناساندنی چەمک وزاراوەکان، بابەت و کەرەستەکانی توێژینەوەکە،میتۆدو ئامانجی گرتووەتە خۆ.\nبەشی دووەم: بریتیە لە مێژوو وجوگرافیای گوندەکە.\nبەشی سێ یەم: ئەنفال وەک پرۆسەیەکی جینۆساید، قۆناغەکانی ئەنفال، ئەنفال وکۆمەڵگەی نێودەوڵەتی، بەعس و بەکارهێنانی چەمکی ئەنفال، کاریگەری شاڵاوی ئەنفالی دوو لەسەرناوچەی ئەنفالی سێ، کاریگەری ئەنفالی سێ لەسەر گوندەکەو خەڵکی ناوچەکە، ئاراستەکانی کۆچکردنی دانیشتوانی گوندی فەقێ مستەفا لەکاتی پەلاماری ئەنفالدا، دەستگیرکردن و بەندینخانە، لەخۆدەگرێت.\nبەشی چوارەم : لایەنی مەیدانی توێژینەوەکە بەپێی ئاماروبەیانات وخشتە ڕونکراوەتەوە لەسەر ئەنفالکراوان و خەڵکی گوندەکە، جێگەی ئاماژەیە سەرباری ئەو تێبینیانەشی کە دەربارەی هەمە بەڵام بەدڵنیایی زانیاری وردی تێدایە وەک لەسەرەوەی ئەم وتارەدا سودی لێوەرگێراوە زانیارییەکان لە ڕووی تەمەن وڕەگەزو ئاستی خوێندن وپیشەی ئەنفالکراوان و رێژەی قوربانیەکانی ئەو گوندە چەندیان نێرن و چەندیان مێن و چەندیان منداڵن و تەمەنیان چەند بووە، چۆنێتی ژیانی خەڵکی گوندەکە بەر لە پەلامارەکانی ئەنفال، ژمارەی ئەو خانەوادانەی سەلامەت بوون وئەوانەی زیانیان بەرکەوتووە، زیانەکان چەندو چۆن بوون، ئاماژەدان و تۆمارکردنی ئەو ۲٠ کەسەی دەرەوەی گوندەکە و کەس وکاری قوربانیەکان. ئەمانە لێکۆڵینەوەکەی بردووەتە ئاستێکی بڵندی زانستیەوە هەروەها ئەنجامەکان، پێشنیارەکان، وێنەی ئەنفالکراوانی گوندی فەقێ مستەفا بەرەنگاو رەنگی،وێنەی ئەو تاقە کەسانەی لەخانەوادەکەیان لە ئەنفالی گوندەکەیان رزگاریان بووەو بەتەنیا ماونەتەوە، گەڕاوەکانی بەندیخانەو هەموو ئەمانە زانیاری وردو بەسودن . کە لە دوتوێی (۵۷۱) لاپەڕەدا کتێبێکی بایەخداری خستووەتە بەردیدەی خوێنەران.\nدڵنیام سەعید ئیسماعیل کارێکی باشی کردووە بەڵام هیواش دەخوازم خەڵکی تری ناوچەو گوندە ئەنفالکراوەکان چاوی لێبکەن و لەبری ئەوەی چاویان لەدەستی ئەوانی ترەوەبێت چیرۆکی مەرگ و ژیانیان بۆ بنوسێتەوە وەک سەعید ئیسماعیل قۆڵی لێهەڵبماڵن و وەک ئەم بەرهەمەی نوسەر خزمەتێک بەدۆزی رەوای میللەتەکەیان و شکۆی مرۆڤ و دۆسێی ئەنفال بکەن . بەهای مرۆڤ بخەنە سەروی بەهای ئایدۆلۆژیاو حزب و گروپەسیاسیەکان و بێلایەنانە ئەسپی خۆیان لەم بوارە گرنگەدا تاو بدەن .\n سەعید ئیسماعیل حسێن- ئەنفالی گوندی فەقێ مستەفا – ل ٥١ – چاپخانەی کارۆ ٢٠١٨\n لەناو تاقانەکاندا عومەر وئەکبەرم دواندووەو خاوەنی چیرۆکێکی تایبەتن، ئەوان ئامۆزای یەکترین و لەدوای ئەنفالەوە هەمیشە پێکەوە بوون و پشتی یەکتریان بەرنەداوەو هەتا دوای هاوسەرگیریشیان بەیەکەوە دەژیان و ببوونە برای یەکتری . ئێستاش لەگەرەکی راپەرینی شاری سلێمانی هەردوکیان لەنزیک یەکتری دەژین و هەردوکیشیان خەریکی کریکارین .\n سەعید ئیسماعیل حسێن- ئەنفالی گوندی فەقێ مستەفا – چاپخانەی کارۆ ٢٠١٨\n بروانە کارێکی ژەهراوی ئەمریکاو عێراق و گازبارانی هەڵەبجە- یوست هێڵتەرمان- چاپخانەی ئاوێنە وەرگێرانی محەمەد حەمەساڵح توفیق ٢٠٠٨ -سلێمانی\n میدیل ئێست ۆچ – جینۆساید لەعێراق پەلاماری ئەنفال بۆسەرکورد –وەرگیرانی محەمەد حەمەساڵح توفیق –خانەی وەرگیران– ٢٠٠٤ ل ٢١٧ چاپی دووەم.\n هەمان سەرچاوەی پێشوو هەمان لاپەرە


وەزارەتی تەندروستی: چیتر ناتوانن بێ ناو تۆماركردن ڤاكسین وەربگرن – wazho.net\nوەزارەتی تەندروستی: چیتر ناتوانن بێ ناو تۆماركردن ڤاكسین وەربگرن\nنیسان 17, 2021\t1113111 جار خوێندراوەتەوە\nدكتۆر ئاسۆ حەوێزی وتەبێژی وەزارەتی تەندروستی هەرێمی كوردستان ئاشكرایكرد: تائێستا 54 هەزار ڤاكسین گەیشتونەتە هەرێم و چیتر كەس ناتوانێت بەبێ تۆماركردنی ناو ڤاكسین وەربگرێت، چونكە خواست زۆرە لەسەری.\nئاسۆ حەوێزی لە لێدوانێكی تەلەفزیۆنیدا باسی لەوەكردوە: شێوازی دابەشكردنی ڤاكسین بە سیستمی ئۆنلاینە لە رێگەی ئەپلیكەیشنی تایبەت بە هەردو سیستمی “ئەندرۆید” و “ئای ئۆ ئێس”، بەڵام لەمەوبەدوا كەس ناتوانێ بێ ناو تۆماركردن لەو ئەپلیكەیشنانە ڤاكسین وەربگرێت، چونكە داواكاریی لەسەر ڤاكسینی دژە كۆرۆنا زۆر بوە.\nرونیشیكردوەتەوە: بۆیە بۆ پێدانی پێكوتە بە هەر كەسێك دەبێ ئەو كەسە ناوی خۆی لە ئەپلیكەیشنی پێكوتەی دژە كۆرۆنا تۆمار بكات و بە شێوەیەكی گشتیش لە هەمو بنكە تەندروستیەكاندا لە هەمو شارەكان پێكوتەی دژە كۆرۆنا بەردەستە.\nوتەبێژی وەزارەتی باسی لەوشەكردوە: بەهۆی رۆڵی راگەیاندن و لێدوانەكانی رێكخراوی تەندروستی جیهانی، هاوڵاتیان زیاتر داوای پێكوتەی فایزەر دەكەن، بەڵام پێكوتەكان هەمویان كاران و باشن و هەموشیان بە دوو جار دەدرێنە هاوڵاتیان، تائێستاش زیاتر لە 54 هەزار پێكوتەی دژە كۆرۆنا گەیشتوەتە هەرێم بەڵام نزیكەی 46 هەزار كەس ناویان بۆ وەرگرتنی پێكوتە تۆمار كردووە، لە رێگەی هاوپەیمانی كۆڤاكسیشەوە بەردەوام لە عێراقەوە پێكوتەمان پێدەگات و لە چەند رۆژی داهاتوشدا كاروانێكی دیكەی پێكوتەی سینۆفارم دەگاتە هەرێم.\nPrevious د.مەحمود عوسمان ئەگەر ئەمریکییەکان ناتوانن بەرگری لە خۆیان بکەن، با هەولێر بەجێبهێڵن\nNext وەزارەتی ناوخۆی عێراق: بەبێ وەرگرتنی ڤاكسین رێگە نادرێت دەوام بكرێت


لە پۆلێنکاری قۆناغەکانی گەشەی مرۆڤایەتی، زۆرتر مێژوونووسان و بیرمەندان و کۆمەڵناسەکان لەسەر سەرخانی مرۆڤایەتی وەستاون و هەر لەوێشەوە جیاکاری لە قۆناغی گەشەی فکری مرۆڤایەتیدا کراوەو قوتابخانە فکرییەکانیان ناساندووە. بە قوتابخانە فکرییەکان، ئەتوانین شێوازی بیرکردنەوە و تێڕامان و ژیانکردن و وورد بوونەوە لە دەوروبەرو دیاردەکان... لای مرۆڤ بزانین و بخوێنینەوە.\nلای بەندە، هیچ یەکێ لە فکرو ئایدیاکانی مرۆڤایەتی وەک و فکری سوسیالیزم لەسەر ژێرخان و ڕۆڵی ژێرخان لە پێشکەوتن و شوێن دانانی لەسەر بیرکردنەوەی مرۆڤەکان و کاریگەری لەسەر سەرخان ورد قسەی نەکردووە.\nمرۆڤایەتی لەڕێڕەوی پێشکەوتنی خۆیدا هاوتای پێشکەوتنە فکرییەکانی گۆڕانیشی لە ئامرازەکانی بەرهەم هێنان و گواستنەوەدا کردووە.\nدۆزەرەوە کانزاییەکان و دروستکردنی کارگەکان و چاپ و چاپخانە و پەڕاو... ئامێرەکانی گەیاندن و هۆکارەکانی گواستنەوە بەتایبەتی لەدوای شۆڕشی پیشەسازی، هاوتاو هاوشانی یەک و تەواوکاری یەکتری بوون.\nهەڵاوسانی کاڵاکان و زۆربوونی کاری بازرگانی و ئالوگۆڕی کاڵا مرۆڤی ناچار کردووە بیر لە داهێنانی نوێ بکاتەوە. بۆئەوەی زیاتر بتوانێ بواری پیشەسازی و بازرگانی بەرەوپێش بەرێ.\nلەدوای دروستکردنی ئوتومبیل کە بەهەڵم کاری کردووە لە ساڵی (1769) مرۆڤ پێویستی و پێداویستییەکانی ژیانی وای خواستووە ئامێری تر کەچەند جاری ئوتومبیل گەورەتر و بەهێزتربێت دابهێنێ. لەساڵی (١٨١٤)دا یەکەم شەمەندۆفێری هەڵمی دروست ئەکات و لەساڵی (١٨٢٥) یەکەم هێڵی ئاسنین دائەهێنێ.\nشەمەندۆفێر و سوودەکانی\n1- کەم بوونەوەی پەستان و پاکژی ژینگەوهەوا.\nبەهۆی فراوان بوونی شارەکان و زۆر بەکارهێنانی ئوتومبیلی تایبەتی لەلایەن هاولاتییانەوە ئوتومبیل کاری کردۆتە سەر جەنجالی و پەستانی شەقامەکان و ڕێگاکان، ژمارەی زۆری ئوتومبیل هۆیەکە بۆ ڕیزبەستن و خاوکردنەوەی خێرایی و بەفیڕۆچوونی کات و درەنگ گەیشتن.\nخاوکردنەوەی خێرایی، مەبەستمان هاژوتنە لە ڕادەی دیاری کراوی یاسایی لە شەقامەکان. بەو مانایەی ئەگەر هاوڵاتییەک لەساڵی ٢٠٠٠ دا بەخێرایی ٦٠کلم ڕۆیشتبێ و بە ١٥ خولەک لەدەرەوەی (شەقامی بازنەیی مەلیک محمود) گەیشتبێتە سەنتەری شاری سلێمانی، هەنووکە ئەبێت بە خێرایی ٥٠ بۆ ٤٠ کلم بڕوات و دووبەرامبەر و هەندێ جار و لەکاتی بەیانی و دوای نیوەڕۆ زیاتر کاتی ئەویت تابگاتە سەنتەر. لە دۆخێکی وادا کات و سووتەمەنی و پیسبوونی هەواو گەرم بوون و بەرزبوونەوەی پلەی گەرما بەهۆی پەستانی ئوتومبیلەکانەوە ڕووئەدات.\nگواستنەوە بەگشتی %٢٠ بۆ %٢٥ ی ووزەی دونیا ئەسوتێنێ. ئوتومبیل ئەگەر ١٢٠٠ کیلۆمەتر ببڕێ بڕی ئەو ئۆکسجینەی ئەیسووتێنێ هاوتای هەمان بڕە کەمرۆڤێک بەماوەی ٥٠ ساڵی تەمەنیدا بەکاری ئەهێنێ.\nوێڕای ئەوەی لە %٦٠ پیسبوونی هەوا، ئەگەڕێتەوە بۆ سوار ڕەوەکان.\nشێوازی بەکارهێنانی ئوتومبیل و لاوازی و کۆنی سیستەمی گواستنەوەی گشتی و بەکۆمەڵ لە کوردستاندا. ئەرکی هەموولایەکی تاک-حکومەت قورس و گران کردووە. لە هێنان و بەگەڕخستنی شەمەندۆفێردا، تاڕادەیەکی زۆر گرفتی ژینگەیی و پەستان و ڕووداوی ڕێگاکانمان لە کۆڵ ئەبێتەوە. بەوەی هاوڵاتییان دەستبەرداری ئوتومبیلەکانیان ئەبن و گەشتەکانیان بە شەمەندۆفێر ئەنجام ئەدەن.\n2- بەکارهێنانی شەمەندۆفێر، بەهۆی کرێی هەرزانەوە یارمەتی داهاتی تاکەکەس ئەدات بۆ پاشەکەوت و بەرزبوونەوەی داهاتەکەی. لەهەمان کاتیشدا حکومەتیش گرفتی کەمی سووتەمەنی و دابین نەکردنی وەک پێویست لەکۆڵ ئەبێتەوە.\nلە ویلایەتە یەکگرتووەکانی ئەمریکا توێژینەوەیەک کراوە، تێیدا هاتووە:\nئەگەر 10.000 کەس بۆ ١ ساڵ ئوتومبیلی تایبەتی خۆیان بەکارنەهێنن 2.7 ملیۆن گاڵۆن بەنزین ئەگەڕێتەوە، وە بڕی 60.000 دۆلار بۆ هەر خێزانێکی مامناوەند ئەگەڕێتەوە.\n3- لەڕووی بازرگانی و گواستنەوەی کاڵاوە، یارمەتیدەرێکی باشە بۆ گواستنەوەی زۆرترین کاڵاو زووتر گەیاندنی. ئەمەش گوڕی زیاتر ئەداتە جولەی بازرگانی و بەهۆی هەرزانی کرێی گواستنەوەی کاڵاکانەوە نرخی کاڵاکان هەرزانتر ئەگاتە دەستی هاوڵاتییان.\nیەک شەمەندۆفێر هێندەی ٣٠٠ بارهەڵگر توانای هەڵگرتن و گواستنەوەی کاڵای هەیە، هەنووکە زۆرترین گلەیی و گازندەی هاوڵاتییان لە خراپی و زوو تێکچوونی ڕێگاکاندایە، هۆکاری سەرەکی زوو تێکچوونی ڕێگاکانیش ئوتومبیلی بارهەڵگر و سووتەمەنییەکانن. لەپۆلێنکاری ڕووداوی هاتوچۆشدا، قورسترین و ناخۆشترین ڕووداوەکانی هاتوچۆ ئەگەڕێتەوە بۆ ئوتومبیلە بارهەڵگرەکان بەجۆرێک بەدەگمەن ڕووداو هەیە بارهەڵگر تیایدا بەشداربێت و مردنی تیادا نەبێت.\n4- سیستەمی کاری شەمەندۆفێر جیاوازییەکی زۆری هەیە لەچاو هۆکارەکانی تری گواستنەوەدا. کاتێک لە ٦ ی بەیانی تا ١٢ی شەو یان زوترو زیاتر هێڵی شەمەندۆفیر کاربکات، جووڵەی گەشتەکان و کاتی گەشتەکان زیاتر ئەبێت. هەڵبژاردنی کات بۆگەشت، لای هاوڵاتییان زۆرتر ئەبێت و ئەمەش بنەمای دیموکراسی لەهەڵبژاردنی گەشتدا بەرجەستەدەکات. لەلایەکی ترەوە، هاتنی گەشتیاری بێگانە و میوانە بۆ کوردستان کاتی هێڵی گواستنەوەی شەمەندۆفێر بەناوچە شاخاوی و دەشتاییەکاندا ئەڕوات، بینینی سروشتی کوردستان سەرنجڕاکێشتر ئەبێت و هۆیەک ئەبێ بۆ زیاتر هاتنی گەشتیاری دەرەوە.\nسروشتی گەشتیاریش وەهایە، دابینکردنی ئاسایشی گەشتەکانیەتی و دڵنیابوونیەتی لە سەلامەتی خۆی.\nلەباری ئێستادا بە تایبەتی و لە داهاتوویەکی دووریشدا هەروا دەمێنێتەوە ئاسایشی ڕێگاکان بە تایبەتی لە درەنگانی شەودا، لە ڕووی دەروونییەوە دڵنیای نەداوەتە هاونیشتمانیانی کوردستان چ جای میوانەکانمان.\nلەوەش خراپتر لە ئێوارەیەکی درەنگدا گەراج و تێرمیناڵەکان خاڵی ئەبن لە ئوتومبیل، ئەمەش بۆ هێنانی گەشتیار کارێکی ناپەسەندە و شاری مۆدێرن و زیندوو نابێت بخەوێت و ناشبێ لە جوڵە بکەوێ. بەداخەوە ئەم دۆخە لە شارەکانی هەرێمدا تەواو پێچەوانەیە.\nهێڵی شەمەندۆفیر یارمەتیدەرێکی باشە. بۆ ئاسایشی ڕێگاکان و دڵنیایی هاولاتیان زیاتر ئەکات و جوڵەو کاتی گەشتەکانیش زیاتر ئەکات.\n5- سەرچاوەیەکە بۆ دابینکردنی هەلی کار بۆ بێکارانی ووڵاتەکەمان لە کرێکارێکی سادەوە بۆ ئەندازیار و پیشە باڵاکان، لەم کەرتەدا ئەتوانرێ کاریان بۆ دابین بکرێ.\n6- لە وێستگەکاندا ئەتوانرێ کۆشکی بچووک دابنرێ بۆ پشوودان و لەهەمان کاتیشدا کاری ڕیکلام و ڕۆژنامەخوێندنەوە بەمەش ئەتوانین داهاتێکمان دەستکەوێت و لەهەمان کاتیشدا گەشە بە کلتووری خوێندنەوە بدەین.\nلەدونیای مۆدێرن. ئەو پێشکەوتنانەی کە لەبواری تەکنەلۆژیای گواستنەوەدا هاتوونەتە دی، ووڵاتانی خاوەن پیشەسازی و داهێنەر لەئێستادا ململانێ و پێشبڕکێیان لە بواری دروستکردنی هۆکارەکانی گواستنەوەدایە.\nلەئێستادا چەندین نموونەی شەمەندۆفێر لەلایەن وولاتانەوە بەتایبەتی ( یابان و چین و ئەڵمانیا)وە دروستکراون کەهەریەک لەوانە، پیشاندانی هێزی بیرو توانای پیشەسازیان دەرئەخات.\nلەشێوەی دروستکردنی و بوونی چەندان ئامێری ئەلکترۆنی زیرەک و بەکارهێنانی ووزەی بەدیل و خێرایی زۆر و سەلامەتی تەواو لە ڕۆیشتنداو چەندان شتی تر لە داهێنان و پڕۆگرامی زیرەکدا. کە خراوەتە خزمەتی سەرنشینەکانیان.\nلەکوردستاندا، چەندین نەوە لە چاوەڕوانی هاتنی شەمەندۆفێریشدا سەریان نایەوەو نەیان بینی.\nوەک شاعیری گەورەی کورد ئەحمەد موختار جاف دەلێت:\n... پاش قڕانی موددەعی دەست پێ ئەکەن تەعمیری موڵک\nڕێـگـەی ئـاسـنـیـن ئـەچـێـتـە نــــاو شـــاخی هـەورامـــــانەوە\nکـێـو و کـــەژ گـشـتـی ئـەبـێـتـە بـــاغ و قەسری گــەوهەرین\nبــۆ تـەمـاشـای دەستە دەستە دێــــن لــــە ئینگلیستانەوە....\nبەو ئومێدەی ئەم نەوەیە بەخت یاوەرمان بێت و لەگەیشتن و گەشتی شەمەندۆفێری کوردی بێ ئومێد نەبین.\nنووسینی ڕائیدی هاتوچۆ\ncheaters caught what makes a husband cheat how to cheat on husband\ni cheated on my husband and got pregnant open my husband cheated on me blog\nwhy did my boyfriend cheat click has my boyfriend cheated on me quiz\ni have cheated on my boyfriend how to cheat on boyfriend did my boyfriend cheat\nfree prescription cards read free prescription drug card\nfree discount prescription cards go prescriptions coupons\nfree viagra coupons go canada drug pharmacy coupon\ncialis dosing guide read cialis dosing for\ncialis sample coupon cialis coupon codes lilly cialis coupons\nfree printable cialis coupons link cialis free coupon\npet prescription discount card open coupons for cialis\nventolin inhaler 100 mcg fyter.cn ventolin inhaler etken madde\ncialis blog.bjorback.com cialis discount\nfree abortion clinics in atlanta abortion at home abortion clinic in atlanta\ncialis sans ordonnance cialis 5mg cialis generique\nstemetil im site stemetil 5mg stemetil im site\ncoupons cialis discount coupons for cialis discount coupons for cialis\nduphaston cijena bez recepta bilie.org duphaston tablete za odgodu menstruacije\nabortion pill centers abortion pill clinics in md where to get an abortion pill\ncheap abortion pill spiritocagliese.it anti abortion pill\nabortion pills cost chemical abortion pill medical abortion pill\ncoupon for prescriptions coupons for prescriptions cialis coupons 2015\ncialis discount coupon aldwych-international.com coupons for prescriptions\nmethods of abortion pill alpinmontservis.cz for abortion pill\nduphaston forum duphaston iskustva duphaston iskustva\nprescription coupons prescription discount coupon discount prescription coupons\nabortion pill services abortion pill law abortion pill cost\ncheap abortion pill arborawning.com for abortion pill\nvermox tablete nuspojave corladjunin.org.pe vermox tablete doziranje\nabortions cost andreinfo different types of abortion pill\nnaltrexone opioid antagonist site drug naltrexone\nmonthly injection for opiate addiction zygonie.com naktrexone\nnaltrexone opioid go naltrexone opiate withdrawal\ndrug naltrexone click naltrexone endorphins\nژماره‌ی بینین : 3973\nله‌سه‌رهێڵ : 167


ژیان لە فەرهەنگدا: گەشە جاف\nئەوەی نکوڵی لێناکرێت ئەوەیە مرۆڤ لە هەر قۆناغێکی تەمەندا بێت پێویستی بەوەیە ئاخاوتن لەگەڵ هەست و لەگەڵ نەستیشیدا بکرێت بێباکانە لە بەکارهێنانی هەر وشەیەک یان دەستەواژەیەکدا.\nیەکێک لەو شتانەی لە شیعرەکانی (گەشە جاف) دا سەرنجم ڕادەکێشێت لە بەکارهێنانی وشەکان و داڕشتنی وێنە شیعرییەکانیدا کۆت و بەندەکان دەشکێنێت تا هزری خۆی بنوسێتەوە بەو شێوەیەی خۆی دەیخوازێت نەک دەوروبەرەکەی.\nچی خوێندنەوە قوڵ و پڕ لە ڕامانەکان بە دوای خۆیدا دێنێت ئەگەر دەقێکی زیندوو و داهێنەرانە نەبێت.\nدەقێکی زیندوو و داهێنەرانەش هەروا بە سانایی نایەتە ئاراوە گەر خاوەنەکەی ماندووبوونێکی تەواوی بە خۆوە نەدیبێت و لەبەردەم دەیان پرسیاردا ڕانەوەستابێت و کاری لەسەر ئەوە نەکردبێت چۆن ئەو پرسیارانە نۆژەن بکاتەوە و پرسیاری تریان لێدروست بکات لەسەر خود و دەوروبەر و بیرکردنەوە و بتوانێت خوێنەری خۆی بخاتە گەشتێک بۆ گەڕان بەدوای وەڵامە نوێیەکاندا.\n"ئازارەکانم بەشیرین یان تاڵیانەوە\nچون لەهەر یەکێکیان زیاتر\nبووونی مرۆڤی خۆم بەرجەستە ئەکەن\nئاوێنەی ڕاستی بوونی منن....."\n(گەشە جاف) لەگەڵ شیعردا خەڵوەت دەگرێت و لە شیعرەکانیشیدا هەست بە گریانێکی نامۆ دەکەیت ئاوێزانە لەگەڵ بیرکردنێکدا کە پانتاییەکەی هێندەی چاوی شیعرەکانی بەرینە.\nدۆزینەوەی مانا شاراوەکانی ژیان و گەڕان بە نێو جوانییە پەنهانەکانی پەیوەندییان بە ئایندە و چارەنوسەوە هەیە بەشێکە لە ئەرکی ژانرە فەرهەنگییەکان کە شیعر یەکێکە لەوانە.\n"هێدە پڕم لە دەنگت،\nبوویتە ئاوازێکی ئەفسوناوی و\nموولوولەکانی گیانت هەژاندوە،\nسەرتاپام شەونمی چێژ دایپۆشیوە،\nچەندە نمایشتێکی جوانە\nتێک ئاڵانی گوڵە لاولاوێک ،\nبە قەدی درەختی بەختەوەری دا،\nچەندە چێژ بەخشە ڕامووسانیان\nلە سرووشتی ئەوینی بەریندا\nپڕ پڕم له‌ده‌نگی هه‌ناسه‌ی دووری\n(گەشە جاف) کاتێک دەقە شیعریەکانی دەخاتە بەردەستمان هەست بەو گەڕانە دەکرێت کە دەخوازێت تانوپۆی پرسیاری نوێ لە بەرگێکی ڕەنگاڵەیی ئیستاتیکادا بخاتە بە چاومان و لەوێشەوە ئێمەی خوێنەر دەست بکەین بە گەڕانەکانمان بۆ دۆزینەوەی خود.\nئایا (گەشە جاف) وەک شاعیرێک تەنها خەم و ئەندێشەکانی خۆی دەنوسێتەوە ؟\nئایا ئەم شاعیرەمان دەتوانێت لە شیعرەکانیدا وەک پیشەکەی کە وێنەگرە بە دیمەنەکانی ژیان ئاشنامان بکات؟\nئایا تەکنەلۆژیا توانیویەتی شیعر لە ئەرکەکانی خۆی دوور بخاتەوە؟\nزۆر جار دەگوترێت شیعر لە قەیراندایە، ئەگەر وایە چارەسەر چییە ؟\nئایا شیعر توانیویەتی تایبەتمەندییەکانی خۆی بپارێزێت و جیاواز بێت لە سیاسەت و سیاسەتکردن؟\n(گەشە جاف) بێ لە شیعر نوسینیش زۆر جاران ئەرکی وەرگێڕانیش لە ئەستۆی خۆی دەنێت بۆیە جێی خۆیەتی لێی بپرسین ئایا لە دەمی وەرگێڕانی دەقێکی شیعریدا چی دەکاتە پێوانە؟\nئایا خۆی وەک شاعیرێک لەژێر کاریگەری ئەو دەقە وەرگێراوانەدا دەمێنێتەوە؟\n(گەشە جاف) شاعیر، لە بەرنامەی (ژیان لەفەرهەنگدا) وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:\nبەرنامەی ژیان لە فەرهەنگدا


ناو‌ەکانی پێغه‌مبه‌ر(صلی الله علیه اسلم) چیە.؟\nناو‌ەکانی پێغه‌مبه‌ر(صلی الله علیه اسلم) چیە؟\nوەڵام - ژمارەی پرسیار 1292\nپێغه‌مبه‌ری خوا(صلى الله عليه وسلم) ناوی زۆره، هه‌ندێ گه‌یاندوویه‌تی هه‌تا (300) ناو، هه‌ندێ له‌و ناوانه له‌قورئاندا هاتوون، وه‌ک: ( الشاهد؛ شایه‌تده‌ر - المبشر؛ مژده‌ده‌ر - النذیر؛ ترسێنه‌ر - المبین؛ دیار - الداعي؛ بانگێشکه‌ر بۆلای خوا - السراج المنیر؛ چرای دره‌وشاو - المذکر؛ بیرخه‌ره‌وه - الرحمة؛ زه‌یی - النعمة؛ نیعمه‌ت - الهادي؛ ڕێنموویکه‌ر - الأمین؛ ده‌ستپاک...هتد).\nئه‌وه‌ش که له‌قورئان و سوننه‌تدا هاتووه، بریتییه له( ئه‌حمه‌د و موحه‌ممه‌د).\nئه‌وه‌ش که‌له سوننه‌تدا هاتووه، وه‌ک: ( الماحي؛ سڕڕه‌وه - الحاشر؛ به‌هاتنی ئه‌و حه‌شر نزیک بۆوه - العاقب؛ دوابه‌دوای پێغه‌مبه‌ران هاتووه - المقفي؛ شوێن په‌یڕه‌وی پێغه‌مبه‌رانی پێش خۆی که‌وتووه(ڕێگه‌ی یه‌کخواپه‌رستی) - نبي الرحمة؛ پێغه‌مبه‌ری زه‌یی و خێروفه‌ڕڕ - نبي التوبة؛ خوای گه‌وره ده‌رگای ته‌وبه‌ی پێوه کردۆته‌وه - المتوکل؛ پشتبه‌ستوو به‌خوای خۆی هه‌میشه ...هتد).\nله‌ناوه به‌ناوبانگه‌کانیشی: (المختار؛ هه‌ڵبژێرراو - المصطفی؛ پوخته‌کراو - الشفیع؛ داواکه‌ری شه‌فاعه‌ت - المشفع؛ شه‌فاعه‌تی وه‌رده‌گیرێت - الصادق؛ ڕاستگۆ - المصدوق؛ بڕواپێکراو..).\nهه‌روه‌ها له‌ته‌وراتدا ناوی هاتووه به ( الضحاک القتال) هه‌روه‌ک ئیبن عه‌بباس ڕه‌حمه‌تی خوای لێبێت باسی ده‌کات، ئیبن ته‌یمییه و ئیبن قه‌ییم و ئیبن ئه‌ثیریش ڕه‌حمه‌تی خوایان لێبێت باسیان لێوه‌کردووه..\nئه‌م دوو ناوه‌ش لێک جیاناکرێنه‌وه‌و دوو ناوی پێچه‌وانه‌ن به‌ڵام هه‌ریه‌که‌یان بۆ مه‌به‌ستێک، (الضحاک) به‌مانای ڕووخۆش و ده‌م به‌پێکه‌نین که بۆموسوڵمانانه، (القتال)یش واته کوژه‌رو پشتشکێنی دوژمنانی خوایه.


ئه‌وه بو وه‌ک سيروان ويکلی سايته‌که‌ت ناده‌ی به ئيجاره؟\nجه‌نابی سوا+پلاس ئێره خۆی خۆرایی‌یه! كه‌س هێنده ... نییه پاره به شوێنی خۆڕایی بدات!\nسڵاو،به‌خوا به دڵم بو جوانت نوسیوه به‌ڵام جاشه‌کانی مه‌نسوری حیکمه‌تی گوڕبه گوڕ واز ناهێنن.به داخه‌وه ۹۹٪ ئه‌وانه کوردی هه‌ژارن که ڕوژانی له باوه‌شی خوماندا له کوردستان فێری شه‌ڕ بون.به شه‌ره‌فم کاتی چومه سه‌ر گوڕی مه‌نسور سه‌د تفم کرد له‌و گوره‌ی.\nسلاو باشی خوشه ويست زور زور له ويبلاگه که ت خوشم هات من خه لکی سه رده شتم و هيوادارم بتوانم هاوريکی تو بم چون وا بير ده که مه وه که هاو بيرين و بو باشتر به ريوه چونی ئامانجه هاوبه شه کانمان ژيويستيمان به هاوره ی يه کتر هه يه به هيوای سه ر که و تن و ديتن\nئه‌م کاته‌ت باش خۆشه‌ویستم به‌هار ئاوه‌ها بێت زستانه‌که‌ی ... له‌وانه‌یه زۆر که‌س ... خوا به خاسی بگێرێ به‌ڵام هێشتا ماوم! هه‌ر به‌رده‌وام بیت\nباشه ئه‌و براده‌ره باسی مه‌نسووری حکمه‌ت ده‌کات، بۆ له بیرتان چوو ئێوه خۆاتن کرتان به که‌ڵگا به‌سه‌ر خۆتانه‌وه، ئه‌و عه‌وڵڵای موهته‌دیه‌ی که ئێستا خۆی لێ کردووین به شێخ مه‌حمود و ئاپۆ، شه‌رمی ده‌کرد بڵێ کوردم و خۆی پێ ئێرانی ئایره ٢٤ بوو، با هێنده گێلیش نه‌بین، ئاخر باوه گێلیش ده‌رجه‌ی هه‌س.


شیعر و ناسنامەى نەتەوەیی بە نموونەى (نالى و گۆران)\nkurish language, college of education. university of garmian, kalar, Iraq\nناسنامە وەکو پرسێک، ئەمڕۆ لە چوارچێوەى تیۆریای جیاوازاوە گرنگى پێدراوە و قسەى زۆرى لەسەرکراوە، بە شیوەیەکى گشتیش ئەو تیۆریایانە جەختدەکەنەوە لەسەر ئەوەى کە ناسنامە لە ئەنجامى جیاوازى تاکایەتى و پێگەو پەیوەندى تاکەوە بە کۆمەڵگەوە پێناسە دەکرێت، چونکە (کێیەتى؟) پرسیارێکە و لەسەرەتاى هۆشیارى مرۆڤایەتیدا لەگەڵ مرۆڤدا هەبووە. واتە لەو کاتەوەى کە بۆ مرۆڤ گرنگ بووە خۆى بناسێت و ناسنامەیەکیش بەخۆی و کارەکانیشى ببەخشێت.ةئه‌م توێژینه‌وه‌یه لە چوارچێوەى ڕه‌خنه‌ى ئه‌ده‌بى کوردیدا پرسى ناسنامە باس ده‌کات، که بۆ ئه‌و کاته و ئێستاش بابه‌تێکى گرنگ بووه، یاخود گرنگه. چونکه له دیارترین ئه‌و گرفاته‌نەى که ڕووبه‌ڕووى ئه‌ده‌بى کوردى بۆته‌وه، ئه‌وه‌یه ناتوانرێت به ئاسانى ناسنامه‌ى شیعرى کوردى دیاری بکرێت، که ئه‌مه‌ش که‌لێنێکى دیاری له‌نێو ڕه‌خنه‌ى ئه‌ده‌بى کوردیدا به‌جێهێشتووه. ئه‌م توێژینه‌وه‌یه له ڕێگه‌ى دەستپێکێک و دوو به‌شه‌وه، به شێوه‌یه‌کى زانستى و ورد ئه‌و بابه‌ته گه‌نگه‌شه ده‌کات.\nله بەشى یەکەمى توێژینه‌وه‌که‌دا به پوختى باسى پرسى ناسنامه‌مان کردووه. دواتر و لەبەشى دووەمدا به‌جیا ئه‌م بابه‌ته‌مان له‌لاى (نالى و گۆران) خستۆته‌ڕوو، به‌شێوه‌یه‌ک به‌پێى پێویستى توێژینه‌وه‌که ئاوڕمان له تێڕوانینه ڕه‌خنه‌ییه‌کانى کە له‌سه‌ر (نالى) هەبوون داوه‌ته‌وه و، دووباره له چوارچێوه‌ى پێویستیدا و به ئامانجى گه‌یشتنه بڕیارێکى زانستى، پشتمان به ده‌قى شیعرى (نالى) خۆى به‌ستووه. بەهەمان شێوە به پشتبه‌ستن به تێڕوانینى (گۆران)، پرسى ناسنامه‌ى شیعرى (گۆران)مان خستۆته پێش چاو. له کۆتایشدا گرنگترین ئه‌و ئه‌نجامانه‌مان خستۆ‌ته‌ڕوو، که به‌هۆى ئه‌م توێژینه‌وه‌یه‌وه پێى گه‌یشتووین.\nئاقایی، ئازاد حاجی، (2015)، ڕابردووە هاودژەکان، چاپی یەکەم، دەزگای چاپی جەمال عیرفان.\nتاهر، ئامر، (2006)، نیما یوشیج و عه‌بدوڵڵا گۆران نوێکردنه‌وه‌و دابڕان، چاپی یه‌که‌م، چاپخانه‌ی حاجی هاشم، هه‌ولێر.\nتۆفیق (دوکتۆر)، قه‌یس کاکل، (2007)، ئاسایشی نه‌ته‌وه‌یی و پلانی زمان، چاپی یه‌که‌م، چاپخانه‌ی ده‌زگای ئاراس.\nکۆیی، حاجى قادر، (١٣٩٠)، میران، سەردار حەمید ؛ شارەزا، کریم موستەفا، چاپى یەکەم، بڵاوکردنەوەى کوردستان، سنە.\nڕیکۆر، پۆڵ، (2008) هێرمنیۆتیکا، دێڕبه‌ندی، لێبوورده‌یی، وه‌رگێڕانی: ئه‌حمه‌د ڕه‌زاچاپی یه‌که‌م، ده‌زگای چاپ و په‌خشی سه‌رده‌م، سلێمانی.\nڕەسووڵ (پرۆفیسۆر)، عیزەدین مستەفا ، (٢٠٠٨)، ئەحمەدی خانی (١٦٥٠-١٧٠٧) شاعیر و بیرمەند، فەیلەسوف و سۆفی،نووسەر لە عەرەبییەوە وەریگێڕاوە بۆ کوردی، مەکتەبی بیرو هۆشیاری (ی.ن.ک)، سلێمانی.\nزادە، هاشم ئەحمەد، (2012)، زمان ئەدەب و ناسنامە، د. چاپی یەکەم، دەزگای ئاراس، هەولێر.\nسەعید، هیوا عەزیز، (2003)، ناسیۆنالیزمی کوردی (١٨٨٠-١٩٣٩) بڵاوکراوەکانی مەکتەبی بیرو هۆشیاری (ی.ن.ک)، سلێمانی.\nعه‌لی (مامۆستا)، (2003)، نالی هه‌ر له لووتکه‌دایه، ئاماده‌کردنی، ژماره‌ی چاپ؟، ده‌زگای چاپ و په‌خشی حه‌مدی، سڵامانی.\nعەلیزادە، خالید، (1934)، لێبوردەیی و جیاوازی (کۆمەڵە وتار)، چاپی یەکەم، ناوەندی چاپ و بڵاوکردنەوەی گوتار، سەقز.\nکاکی، حه‌مه نوری عومه‌ر، (2008)، شێواز له شیعری کلاسیکی کوردیدا، چاپی یه‌که‌م، چاپخانه‌ی تیشک، سلێمانی.\nکه‌ریم، حه‌مه سه‌عید حه‌مه، (1986)، دیداری شیعری کلاسیکی کوردی، به‌غداد.\nگۆران، عه‌بدوڵڵا، (1386)، دیوانی گۆران، چاپی سێیه‌م، چاپخانه داڵاهۆ.\nموده‌ڕڕیس، مه‌لا عه‌بدولکه‌ریمی و فاتیح عه‌بدولکه‌ریم، (1387)، دیوانی نالی (مه‌لاخدری ئه‌حمه‌دی شاوه‌یسی مکایه‌ڵی)، چاپی شه‌شه‌م، چاپخانه‌ی کوردستان، سنه.\nوەلی، عەباس، (2001)، کوردەکان و ئەوانی تر یان هەویەت و سیاسەتی پارچە پارچە بوو، وەرگێڕانی لە ئینگلیزییەوە: نەزەند بەگیخانی و هاشم ئەحمەد زادە، ناوەندی ڕەهەند بۆ لێکۆڵینەوەی کوردی، سوید.\nعقیل، سعید محفوض، (2013)، الاکرد والغة والسیاسة، الطبعة الاولی، المرکز العربی للابحاث و دراسة السیاسات، بیروت.\nڕۆژنامەو گۆڤارى کوردى:\nبیمار، عبدالرزاق، (١٩٧٠)، دانیشتنێک لەگەڵ گۆران، گۆڤارى (به‌یان)، ژمارە(2).\nسالار، (دوکتۆر) عبدالسلام، (2013) شێواز له شیعری کوردیدا به نموونه‌ی شیعری (نالی) و گۆران، گۆڤاری (زانکۆی سلێمانی)، به‌شی B ، ژماره (43).\nعبدالواحید (دوکتۆر)، ئازاد – عمر، مهدی فاتح، (2008)، زمانی شیعری له نێوان ئه‌زموونی شاعیر و ئیستاتیکای ده‌قدا (نالی وه‌کو نموونه)، گۆڤاری (زانکۆی سلێمانی)، ژماره (24)، به‌شی B.\nعەلى (دوکتۆر)، دڵشاد، (٢٠٠٧)، گۆران داهێنان و نوێخوازى، گۆڤارى (زانکۆی سلێمانی)، ژمارە(20)، به‌شیB.\nگۆران، (١٩٦١)، لەمامۆستا گۆرانەوە بۆ پیرەمێرد، گۆڤاری (هیوا)، ژماره (38)، ساڵی (6).\nگۆران، (١٩٧١)، کێشى هەڵبەست لە هۆنراوەى کوردیدا، ڕۆژنامەى (ژین)، ژماره (19)، ساڵی (1)، پێنج شه‌ممه.\nوەلى، عەباس، (١٩٩٨)، مەسەلى کورد و قەیرانى سیاسی لە ئێران، گۆڤارى (گزینگ)، ژمارە (٢١).\nجایگاه نمادهاى هویت ملى در زبان و ادب فارسى، مطالعه موردى: اشعار داستانى جمال زاده، خیر ابادى، فاطمه رضایى ؛ حکیم زادە (دکتر)، رضوان ؛ محمدى (دکتر)، محمد حسین ؛ خالقى نژاد، سید على، (١٣٩١) فصلنامه تحقیقات فرهنگی، دور پنجم، تابستان.\nقمرى، محمد رضا ؛ زادە، محمد حسن، (١٣٨٩) نقش زبان در هویت ملى، دوفصلنامە علمی-پژوهشی زبان و پژوهشی دانشگاه الزهرا، سال دوم، شمارە (٣)، پایز و زمستان.\nکچویان(دکتر)، حسین ؛ یگانە (دکتر)، محمد رضا جوادى، تطویر نظریەهاى هویت در غرب از تجدید تا مابعد تجدید ، علوم سیاسی، سال هشتم، شمارە (بیست و نهم).\nأحمد، دیلمان قادر، (٢٠١٧)، چه‌مکی داهێنان له تێڕوانینی شاعیرانی کورددا کرمانجی خواروو (1920-1970) ، زانکۆى سلێمانى، نامەى ماستەر.\nموکریانی، گیو، دیوانی نالی، ل پ. https://allekok.com/pitew/pdfs.php\nژماره‌ی بینینی توێژینه‌وه : 438\nرێژەی داگرتنی PDF: 355\nAhmed, Dilman. (2020). شیعر و ناسنامەى نەتەوەیی بە نموونەى (نالى و گۆران). Journal of Garmian University, 7(1), 118-132. doi: 10.24271/garmian.20718\nDilman Qadir Ahmed. "شیعر و ناسنامەى نەتەوەیی بە نموونەى (نالى و گۆران)". Journal of Garmian University, 7, 1, 2020, 118-132. doi: 10.24271/garmian.20718\nAhmed, Dilman. (2020). 'شیعر و ناسنامەى نەتەوەیی بە نموونەى (نالى و گۆران)', Journal of Garmian University, 7(1), pp. 118-132. doi: 10.24271/garmian.20718\nAhmed, Dilman. شیعر و ناسنامەى نەتەوەیی بە نموونەى (نالى و گۆران). Journal of Garmian University, 2020; 7(1): 118-132. doi: 10.24271/garmian.20718


فۆڕمی تۆمارکردنی بابەت | زیاتر لە هەزار پڕۆژە لە هەولێر تەواو نەکراون\nدواڕۆژ، عیسا عەبدولقەهار سەرۆکی ئەنجومەنی پارێزگای هەولێر رایگەیاند، بەهۆی قەیرانی داراییەوە زیاتر لە هەزار پڕۆژە بەتەواونەکراوی جێهێڵدراون. عەلی رەشید، سەرۆکی ئەنجومەنی پارێزگای هەولێر بە دواڕۆژی راگەیاند "بەهۆی قەیرانی دارایی و نەناردنی بودجەی پەرەپێدانی پارێزگاکان لەلایەن حکومەتی عێراقەوە، زیاتر لە هەزار پڕۆژە لە هەولێر بە تەواونەکراوی جێهێڵدراون". ناوبراو ئاماژەی بۆ ئەوەشکرد کە پڕۆژە تەواونەکراوەکانی هەولێر، سەرجەم سێکتەرەکانی سنووری پارێزگای هەولێر بە سەنتەری شار و شارۆچکە و شارەدێییەکانی سنووری هەولێر دەگرێتەوە. لەبارەی هەوڵەکانی حکومەت بۆ چارەسەرکردنی پڕۆژە تەواونەکراوەکانی هەولێر، سەرۆکی ئەنجومەنی پارێزگای هەولێر وتی "حکومەت سەرەتا ئەو پڕۆژانەی راگرت کە کارێکی زۆر کەمیان تێدا مابوو، بەڵام بۆ تەواوکردنی ئەوانی تر دەبێ بودجەی پەرەپێدانی پارێزگاکان لەلایەن بەغداوە دابینبکرێت و ئەگەر ئەو بودجەیە دابین نەکرێت ئەوا پڕۆژەکان تەواو نابن کە پارەیەکی یەکجار زۆریان دەوێت". بودجەی پەرەپێدانی پارێزگاکان لەلایەن حکومەتی ناوەندی دابیندەکرا، بەڵام بەهۆی کێشەکانی نێوان هەرێم و ناوەند ماوەی دوو ساڵە ئەو بودجەیە بۆ هەولێر نەنێردراوە. هەرچەندە حکومەتی هەرێم ساڵی پار بڕی 300 ملیار دیناری بۆ بەڵێندەران دابینکرد، بەڵام بە وتەی سەرۆکی ئەنجومەنی پارێزگای هەولێر "دابینکردنی ئەو پارەیە، پڕۆژەکانی پێ تەواو ناکرێت". - 12-12-2016


گه‌نجێك له سه‌تلی خۆل فێنككه‌ره‌وه دروست ده‌كات\nگه‌نجێكی كورد به ناوی( هه‌ردی حمید كاوانی) كه دانیشتووی گوندی كانی بناوی سه‌ر به ناحیه‌ی ته‌كیه‌ی كاكه مه‌نده،هه‌ڵده‌ستێت به دروستكردی موبه‌ریده‌یه‌ك كه له سێ پوش و دوو واترپه‌مپ و ساحیبه‌یه‌ك پیك هاتووه.\nله‌باره‌یه‌وه هه‌ردی حمید خاوه‌نی كاره‌كه له لێدوانێكی تایبه‌تدا بۆ ئاڕاسته وتی: بیرۆكه‌ی دروستكردنی ئه‌م ئامێری ساردكه‌ره‌وه‌یه هی خۆمه و ده‌مه‌وێت له‌م ڕێگایه‌وه ئه‌و په‌یامه بگه‌یه‌نم ،كه ئێمه‌ی كورد ده‌توانین پشت به‌خۆمان ببه‌ستین و وه‌ك هه‌ر گه‌نجێكی وڵاتان توانا و داهێنانمان هه‌بێت.\nوتیشی:ئه‌م ئامێری موبه‌ڕیده‌یه له سێ پوش و دوو واترپه‌مپ و ساحیبه‌یه‌ك پیك هاتووه‌و به كاره‌با كارده‌كات، ده‌توانم بلیم هه‌وای له سبلیت ساردتره،له كه‌ره‌سه‌ی فرێدراو سوودم وه‌رگرتووه ئه‌مه‌ش له ڕووی ئابووریشه‌وه سوودی هه‌یه.\n4881 جار خوێندراوه‌ته‌وه\n9/9/2017 2:46:10 PM


دەستگیر كردنی ئەمیرێك و چەند ئەندامی دیكەی داعش لە شاری سەقز – زاگرۆس پۆست\nماڵەوە / کوردستان / دەستگیر كردنی ئەمیرێك و چەند ئەندامی دیكەی داعش لە شاری سەقز\nدەستگیر كردنی ئەمیرێك و چەند ئەندامی دیكەی داعش لە شاری سەقز\nسێ شه‌ممه 21 تشرینی یه‌كه‌م 2014\tکوردستان, هەواڵ 74 جار خوێنراوه‌ته‌وه\nهێزە ئەمنیەتیەكانی كۆماری ئیسلامی لە پارێزگای كوردستان، چەمیرێك و چەند ئەندامی دیكەی داعشیان لە شاری سەقز دەستگیر كرد.\nبە پێی راپۆرتی سەرچاوەكانی هەواڵ، كەسێك كە خۆی بە ئەمیری داعش ناساندووە، لە شاری سەقز لە لایەن هێزە ئەمنیەتیەكانی كۆماری ئیسلامیەوە دەستبەسەر كراوە و لەو پەیوەندەشدا چەند كەسی دیكە كە ژمارەیان ئاشكرا نەكراوە بە هۆی پڕوپاگەندە بۆ گرووپی تێرۆریستی داعش دەستگیر و رەوانەی زیندان كراون.\nهەواڵەكان لەوبارەوە باس لەوە دەكەن، لە كاتی دەستگیر كردنی ئەو كەسانەدا رێژەیەكی بەرچاوی چەك و تەقەمەنیش دەستی بەسەردا گیراوە.\nئەمەش لەحاڵێكدایە، لە ماوەی رابردوودا لە هەموو شارەكانی رۆژهەڵاتی كوردستان لە زۆرێك لە شارەكانی ئێران بە مەبەستی پشتیوان لە خەڵكی خۆڕاگری كۆبانێ و دژایەتی لەگەڵ هێرشەكانی گرووپی تێرۆریستی داعش بۆ سەر خاك و خەڵكی كوردستان، چەندین كۆبوونەوەی بەرفراوان بەڕێوە چوو و كۆماری ئیسلامیش لەو پەیوەندەدا كۆمەڵێ لە چالاكانی كوردی دەستبەسەر كرد.\nهه‌ینی 27 ئایار 2016\t7,846\nیه‌ك شه‌ممه 12 نیسان 2015\t4,581


په‌یامێك له رابه‌ری بزووتنه‌وه‌وه بۆ مسوڵمانانی کوردستان و زانایانی پایه‌به‌رز - باسک نێت\nدەستپێك/ هەواڵ/ كوردستان/په‌یامێك له رابه‌ری بزووتنه‌وه‌وه بۆ مسوڵمانانی کوردستان و زانایانی پایه‌به‌رز\nBalen Ibrahim 2020-03-24\nپه‌یامێک بۆمسوڵمانانی کوردستان وزانایانی پایه‌به‌رز\nده‌ستی نزاوپارانه‌وه‌به‌رزده‌که‌ینه‌وه‌بولای په‌روه‌ردگاری بێ ھاوتا که‌جیھان بپارێزیت له‌م په‌تاسامناکه‌و مسوڵمانان وخه‌لکی خوشه‌ویستی کوردستانیشمان به‌له‌ش ساغی وسه‌ربه‌رزی ئه‌م قه‌یرانه‌تی بپه‌ڕێنن.\nخۆشه‌ویستان ده‌رکه‌وت بۆھه‌موان که‌چۆن ده‌سه‌ڵاتی جیھانی مروڤ له‌ئاست ڤایروسیکی بچوک که‌شه‌ش ملیون جار بچوکتره‌له‌مروڤ ده‌سه‌پاچه‌و بێ ده‌سه‌ڵاته: ئومید ده‌که‌ین ئه‌م ڕاچڵه‌کاندنه ببێته‌مایه‌ی گه‌رانه‌وه‌ی مرۆڤه‌کان بولای خودای گه‌وره‌و ئاینی پاکی ئیسلامی عه‌زیز\nخۆشه‌ویستان: له‌سه‌رڤایروسی کۆرۆنا ئه‌م ماوه‌یه به‌تێرو ته‌سه‌ل ھه‌م له‌ڕووی شه‌رع و ھه‌م له‌ڕووی ته‌ندروستی یەوه قسه‌ی باشی له‌سه‌رکراوه نامانه‌وێت دووباره‌یان بکه‌ینه‌وه، ئه‌وه‌نده‌نه‌بێت که‌بیری مسوڵمانانی عه‌زیزی بخه‌ینه‌وه که پاراستنی گیانی مرۆڤ و ڕێکاره گونجاوه‌کان یه‌کێکه له مقائیدی شه‌ریعه‌ت وه‌که‌س لاری لیی نیه به‌ڵام ناکرێت به‌بیانوی ئه‌م ڤایرۆسه شه‌عائیره‌کان به‌تایبه‌ت نویژی جومعه بوه‌ستینرێت له‌وه‌زیاتر بۆیه ده‌کرێت چاره‌سه‌ری شه‌رعی بۆ ئه‌م گرفته بدۆزینه‌وه ئه‌ویش به‌رای ئێمه له‌م چه‌ند خاله‌دایه:\n٢- مسوڵمانان ده‌کریت بچینه سه‌ر رای ئه‌و زانایانه‌ی که فه‌رموویانه ده‌کرێت نویژی جومعه‌له ٣ که‌سیش پیک بێت ئه‌وکاته له‌مزگه‌وته‌کان ته‌نھا ووتاربیژی جومعه و دووکه‌سی تر جومعه‌که ئه‌نجام بده‌ن و له‌ته‌له‌فزیون و توره‌کومه‌لایه‌تیه‌کان په‌خش بکرێت به‌شێوه‌ی راسته‌وخۆ .\n٥- إن شاءالله خوای گه‌وره‌خێری جومعه‌که و ئه‌نجامدانی فه‌ریزه‌که وه‌ک خۆی ده‌نوسێت له‌به‌ربونی عوزری شه‌رعی ئه‌گه‌ر ئه‌م ڕێکارانه‌جێ به‌جێ بکرێت له‌م کاته ناھه‌مواره‌دا …\nبه‌ھیوای تیپه‌راندنی ئه‌م دوخه‌و سه‌رکه‌وتن به‌سه‌ر ئه‌م ڤایرۆسه‌دا و شیفای زوو بۆ نه‌خوشه‌کان\nوصلي الله على محمد واله


"كاربه‌ده‌ستانی باشور بۆ ئه‌وه‌نده نیگه‌رانن به‌كوژرانی ئه‌ندامه‌كه‌ی میت؟"\nباهۆز ئه‌ردال ڕایگه‌یاند، ئه‌و كه‌سه‌ی له هه‌ولێر كوژراوه دیپلۆماتكار نییه به‌ڵكوو به‌رپرسی میتی توركه له باشووری كوردستان. گوتیشی، ئه‌و كه‌سه به‌رپرسه له شه‌هیدبوونی هاوڕێ هه‌ڵمه‌ت (دیار غه‌ریب).\nباهۆز ئه‌ردال یه‌كێك له فه‌رمانده‌كانی بڕیارگه‌ی ناوه‌ندیی پاراستنی گه‌ل (نه‌په‌گه) له میانه‌ی به‌رنامه‌یه‌كی تایبه‌تی كه‌ناڵی ئاسمانیی ستێرك تی ڤی سه‌رنجی خسته سه‌ر ئۆپه‌راسیۆنه سه‌ربازییه‌كانی ده‌وڵه‌تی تورك له دژی هه‌رێمه‌كانی پاراستنی مه‌دیا، هه‌ڵوێستی حكوومه‌تی هه‌رێمی كوردستان، چالاكییه‌كه‌ی ڕێستۆرانتی هۆقه‌باز كه له‌م دواییانه له هه‌ولێر ئه‌نجام درا، هه‌وڵه‌كانی به‌رفره‌وانكردنی كاره سیخووڕییه‌كان له باشووری كوردستان و چه‌ندین بابه‌تی دیكه.\nده‌رباره‌ی ڕووداوه‌كه‌ی هه‌ولێر باهۆز ئه‌رداڵ گوتی، ئه‌و كه‌سه‌ی ناوی عوسمان كۆسه-یه و له چالاكییه‌كه‌ی ڕێستۆرانتی هۆقه‌باز-ی شاری هه‌ولێر كوژراوه، دیپلۆماتكار نییه به‌ڵكوو به‌رپرسی میته له باشووری كوردستان. ئه‌و كه‌سه به‌رپرسه له شه‌هیدبوونی هاوڕێ دیار غه‌ریب (هه‌ڵمه‌ت). ڕاشیگه‌یاند، ده‌ستخۆشی له‌و گه‌نجانه ده‌كه‌ین كه چالاكییه‌كه‌یان كردووه و پیرۆزباییان لێ ده‌كه‌ین.\n«عوسمان كۆسه به‌رپرسی میت بوو له باشووری كوردستان»\nباهۆز ئه‌ردال ده‌رباره‌ی ڕووداوه‌كه‌ی هه‌ولێر گوتی، «ده‌رباره‌ی ئه‌م بابه‌ته ئێمه لێدوانمان نه‌دا. ویستمان ڕاستییه‌كانی ڕووداوه‌كه ڕوون ببنه‌وه. بۆ ئه‌و مه‌به‌سته لێكۆڵینه‌وه‌مان كرد. گه‌یشتینه ئه‌م ئه‌نجامه: یه‌كه‌م، ئه‌و كه‌سه‌ی كوژراوه و ناوی عوسمانه دیپلۆماتكار نییه. به‌ڵكوو به‌رپرسی میته له سه‌رانسه‌ری باشووری كوردستان. واته به‌رپرسی ڕێكخستنی هه‌موو ئه‌و كارانه‌یه كه میت له دژی ئێمه ده‌یكات. له‌ژێر چه‌تری میت به‌شێك هه‌یه كه ئامانج و ئه‌ركیان ئه‌وه‌یه له دژی به‌ڕێوه‌به‌رایه‌تیی ئێمه كاره‌كان ڕێكخات و به‌ڕێوه‌به‌رایه‌تیی ئێمه بكاته ئامانج. پیلان و ویستی ئه‌وه‌یان هه‌یه هێرش و كاری تێرۆریستی بكه‌ن. ئه‌و كه‌سه‌ی كوژراوه به‌رپرسی یه‌كه‌می میته له باشووری كوردستان كه ده‌یه‌وێت دژی به‌ڕێوه‌به‌رایه‌تیی ئێمه جموجۆڵی تێرۆریستی بكات. ئه‌و كه‌سه ڕێبه‌رایه‌تیی ئه‌و كارانه‌ی ده‌كرد.»\n«پیلانی شه‌هیدكردنی هاوڕێ دیار غه‌ریب-ی داناوه»\nباهۆز ئه‌ردال ڕایگه‌یاند، دوایین به‌رپرسایه‌تیی عوسمان كۆسه ئه‌و هێرشه بوو كه بووه هۆی شه‌هیدكردنی هاوڕێ هه‌ڵمه‌ت (دیار غه‌ریب) و هه‌ردوو هاوڕێكه‌ی دیكه‌مان. گوتی، «دوای ئه‌وه‌ی پیلانی چالاكی داده‌نێت و زانیارییه‌كان كۆده‌كاته‌وه، هێرش ده‌كرێته سه‌ر ئه‌و شوێنه‌ی هه‌ڤاڵ هه‌ڵمه‌تی لێیه و له‌گه‌ڵ دوو هه‌ڤاڵی دیكه شه‌هید ده‌كرێت. هه‌روه‌ها زۆر هێرشی دیكه له باشووری كوردستان ئه‌و كه‌سه ڕێكی ده‌خست. یه‌كێك له‌و ئه‌نجامانه‌ی كه ئێمه پێی گه‌یشتین ئه‌وه بوو.»\nئه‌ردال گوتیشی، «تایبه‌تمه‌ندییه‌كی دیكه‌ی گرنگ ئه‌وه‌یه، ده‌وڵه‌تی تورك له ڕۆژانی سه‌ره‌تادا ناسنامه‌ی ئه‌و كه‌سه‌ی ئاشكرا نه‌ده‌كرد كه كوژرا. به‌ڵام دواتر ناچاربوو و ئاشكرای كرد. له‌گه‌ڵ ئه‌وه‌شدا هه‌ندێك زانیارییان شارده‌وه. هه‌موو كاربه‌ده‌ستانی ده‌وڵه‌ت به‌شدارییان كرد له مه‌ڕاسیمی به‌خاكسپاردنی ته‌رمه‌كه‌ی. هه‌روه‌ها ڕاوێژكاری میت به‌شدار بوو. هه‌ر له مه‌ڕاسیمه‌كه‌وه ده‌رده‌كه‌وێت كه ئه‌و كه‌سێكی ئاسایی نه‌بوو. ویستیان ڕاستییه‌كان پێچه‌وانه بكه‌نه‌وه و وه‌ك دیپلۆماتكار پیشانی بده‌ن.»\n«ده‌ستخۆشی له‌و گه‌نجانه ده‌كه‌م كه ئه‌م چالاكییه سه‌ركه‌وتووه‌یان ئه‌نجام دا»\nله درێژه‌ی قسه‌كانیدا باهۆز ئه‌ردال گوتی، «به‌گوێره‌ی هه‌موو لێكۆڵینه‌وه و ئه‌و ئه‌نجامانه‌ی ئێمه پێی گه‌یشتووین، ئه‌م چالاكییه له‌لایه‌ن چه‌ند گه‌نجێكی وه‌ڵاتپارێزه‌وه ئه‌نجام دراوه. وه‌ك چالاكیی چه‌ند گه‌نجێك ده‌رده‌كه‌وێت كه له‌دڵه‌وه په‌یوه‌ستن به بزووتنه‌وه‌كه‌مان. چونكه چالاكییه‌كانی گه‌ریلا به‌شێوه‌یه‌كی پڕۆفیشناڵتر ده‌كرێن. بۆ نموونه، ئۆپه‌راسیۆنی ساكینه جانسز كه گه‌ریلاكان له دژی به‌ڕێوه‌به‌رایه‌تیی میت ئه‌نجامیان دا ئۆپه‌راسیۆنێكی تایبه‌ت بوو. له‌م چالاكییه‌دا جۆرێك له ناپڕۆفیشیناڵی هه‌یه. به‌ڵام چالاكییه‌كه هه‌ر كه‌سێك ئه‌نجامی دابێت چالاكییه‌كی باش و سه‌ركه‌وتووه. ئێمه به ئه‌نجامده‌رانی چالاكییه‌كه ده‌ڵێین، ده‌ستان خۆش بێت و پیرۆزباییتان لێ ده‌كه‌ین كه ئه‌م به‌رپرسه خوێنڕێژه‌ی میت-تان سزا دا. بكوژی هاوڕێ هه‌ڵمه‌تیان كوشت كه به‌رپرسی زۆر هێرشی دیكه‌ی دژبه كوردان بوو. چالاكییه‌كی هێژایه، ئێمه پیرۆزبایی له‌و گه‌نجه وه‌ڵاتپارێزانه ده‌كه‌ین كه چالاكییه‌كه‌یان ئه‌نجام داوه.»\nكاربه‌ده‌ستانی باشوور بۆ ئه‌وه‌نده نیگه‌رانن به كوژرانی ئه‌ندامه‌كه‌ی میت؟\nده‌رباره‌ی هه‌ڵوێستی كاربه‌ده‌ستانی باشووری كوردستان له به‌رانبه‌ر ڕووداوی كوژرانی ئه‌و ئه‌ندامه‌ی میت، باهۆز ئه‌ردال ڕایگه‌یاند، «كاربه‌ده‌ستانی ئیداره‌ی باشووری كوردستان بۆ ئه‌ندامه بكوژه‌كه‌ی میت زۆر لێدوانیان دا. ئه‌مه‌یان به چالاكییه‌كی تێرۆریستی دانا. ئه‌و كه‌سه‌ی كوژراوه بكوژی كوردانه. كونسوڵخانه‌ی توركیا له هه‌ولێر بووه‌ته بنكه‌یه‌ك بۆ هێرشی دژبه گه‌ریلاكانی ئازادیی كوردستان. له ڕاستیدا هه‌م وه‌ك بزووتنه‌وه‌كه‌مان و هه‌م وه‌ك گه‌ل هیوایه‌كمان هه‌بوو كه حكوومه‌تی باشووری كوردستان بۆ هاوڕێمان شه‌هید هه‌ڵمه‌ت په‌یامی سه‌ره‌خۆشی بنێرن. نه‌ك ته‌نها بۆ هاوڕێ هه‌ڵمه‌ت، به‌ڵكوو بۆ زۆر هاوڵاتیی دیكه‌ی سیڤیلی خاكی باشووری كوردستانیش كه به‌هۆی هێرشه‌كانی ده‌وڵه‌تی تورك شه‌هید بوون ده‌بوایه سه‌ره‌خۆشی بكه‌ن. هیوایه‌كمان هه‌بوو كه لایه‌نی كه‌م بۆ هاوڵاتییانی سیڤیل لێدوانێكی ڕوون بده‌ن. به‌ڵام به‌داخه‌وه هیچ ده‌نگێكیان لێوه نه‌هات. سه‌ره‌خۆشییان ده‌رباره‌ی دیار غه‌ریب و هاوڕێكانی دیكه‌ش نه‌كرد. وه‌رن ته‌ماشا بكه‌ن كه ئه‌ندامێكی بكوژی میت كوژرا، بوو به ڕۆژه‌ڤی سه‌ره‌كییان. ئه‌مه هه‌ڵوێستێكی ڕاست نییه. ئه‌مه هه‌ڵه‌یه، ته‌نانه‌ت شه‌رمێكی گه‌وره‌یه. ئێمه له‌وه تێناگه‌ین چۆن ده‌بێت ئه‌وه‌نده پێی تێكچن. ئه‌و كه‌سه‌ی كوژراوه بكوژی كوردانه. بكوژی ده‌یان كه‌سه. ئه‌و هه‌موو لێدوانه و ئه‌و هه‌موو لایه‌نگرییه بۆ توركه‌كان ڕاست نییه.»\n«زۆرینه‌ی ئه‌و كه‌سانه‌ی خه‌ڵكی باكوورن و له هه‌ولێر ده‌ژین، ده‌ستگیر كراون»\nئه‌ردال گوتیشی، «پیشاندانی ئه‌م ڕووداوه وه‌ك بیانوویه‌ك بۆ هێرشكردن، ڕاست نییه. له هه‌ولێر چه‌نده گه‌لی ئێمه‌ی باكوور هه‌یه، به‌نزیكه‌یی زۆربه‌یان ده‌ستگیر كراون. وارگه‌ی مه‌خمووریان گه‌مارۆ داوه. هه‌ر كه‌سێك كه له مه‌خمووره‌وه ده‌چێته هه‌ولێر ده‌ستگیری ده‌كه‌ن. ئه‌مه هه‌ڵه‌یه. ئێوه چیتان له وارگه‌ی مه‌خموور ده‌وێت؟ گه‌لێكی كۆچبه‌رن. به‌هۆی گوشار، تێرۆر و زوڵمی ده‌وڵه‌تی تورك كۆچبه‌ری ئه‌وێ بوون. ئه‌م هه‌موو شتانه به‌س نین كه ئێوه ئێستا هێرش ده‌كه‌ن. خه‌ڵكی مه‌خموور چ په‌یوه‌ندییه‌كیان به‌م ڕووداوه‌وه هه‌یه؟ هیچ په‌یوه‌ندییه‌كی گه‌لی مه‌خموور به‌م ڕووداوه‌وه نییه. پێویسته ئیداره‌ی باشووری كوردستان زیاتر خوێنسارد بێت. پێویسته هه‌ڵوێستی كورد و كوردستانییان هه‌بێت. هیواكانی گه‌له‌كه‌مان له‌م ڕووه‌وه‌یه. ئه‌و لێدوانانه‌ی ده‌یده‌ن زۆر له ڕێ ده‌رده‌چن.»\n«ده‌وڵه‌تی تورك ئاسایش و ئارامی باشووری كوردستان تێكده‌دات نه‌ك گه‌ریلا»\nله درێژه‌ی چاوپێكه‌وتنه‌كه‌دا باهۆز ئه‌ردال باسی له‌و لێدوانانه‌ی كرد كه باس له‌وه ده‌كه‌ن ئه‌و چالاكییه ئارامی و ئاسایشی باشووری كوردستان تێكده‌دات، گوتی، «به‌م لێدوانانه ده‌یانه‌وێت ئێمه تاوانبار بكه‌ن. ده‌یانه‌وێت هێرشه‌كانی ده‌وڵه‌تی تورك له دژی خاكی باشووری كوردستان به ڕه‌وا پیشان بده‌ن. ده‌یانه‌وێت په‌كه‌كه به هۆكاری ئه‌م هێرشانه‌ی پیشان بده‌ن. به‌ڵام ئه‌وه ڕاست نییه. هۆكاری ئه‌و هێرشانه په‌كه‌كه نییه. هۆكاری نائارامی و ئاڵۆزییه‌كانی باشووری كوردستان په‌كه‌كه نییه. هۆكاری تێكدانی ئاسووده‌یی باشووری كوردستان و هه‌موو كوردستان هه‌روه‌ها ناسه‌قامگیری به‌هۆی ده‌وڵه‌تی توركه. كردنی كونسوڵخانه‌ی توركیا له هه‌ولێر به بنكه‌ی شه‌ڕی میت، هه‌روه‌ها كردنه‌وه‌ی بنكه و باره‌گه‌كانی ده‌وڵه‌تی تورك له باشووری كوردستان تا ئاستی داگیركردن، هه‌موو ڕۆژێك ده‌یان جار بۆردومانكردنی باشووری كوردستان و گونده‌كانی و كوشتنی ده‌یان هاوڵاتیی سیڤیل خۆشی و ئارامییه؟ هه‌موو ئه‌م شتانه ئارامیی باشووری كوردستان تێكنادات به‌ڵام ئه‌گه‌ر گه‌ریلا گه‌ل و خاك بپارێزێت ئارامی تێكده‌چێت؟ ئه‌مه چ په‌یوه‌ندییه‌كی هه‌یه؟ ئه‌م لێدوانانه له‌گه‌ڵ ویژدان، ڕاستی و وه‌ڵاتپارێزی یه‌كناگرێته‌وه.»


وه‌زاره‌تی دارایی بڕیارێك له به‌رژه‌وه‌ندی فه‌رمانبه‌ران جێبه‌جێ ده‌كات\nنەتەوە | 13:18:13 2019-07-08 | (187) جار خوێندراوەتەوە\nسەرۆكی "یەكێتیی مامۆستایانی كوردستان" ده‌ڵێت ماوەیەكە ئەنجوومەنی وەزیران بڕیاری داوە پلەبەرزكردنەوەی فەرمانبەر و مامۆستایان دەست پێبكاتەوە، بەڵام وەزارەتی دارایی سەرقاڵی دانانی میكانیزمێكە بە ھەماھەنگی لەگەڵ وەزارەتەكان بۆ ئەوەی دەست بە پلەبەرزكردنەوە بكرێت، چونكە ھەندێك وردەكاری و زانیاری پێویستە.\nعەبدولواحید محەمەد، سه‌رۆكی یه‌كێتی مامۆستایانی كوردستان رایگەیاند، ئەنجوومەنی وەزیران ماوەیەكە بڕیاری داوە كە پلەبەرزكردنەوەی فەرمانبەر و مامۆستایان دەست پێبكاتەوە و فەرمانەكە رەوانەی وەزارەتی دارایی كراوە، ئێستاش وەزارەتی دارایی بە ھەماھەنگی لەگەڵ وەزارەتەكان، سەرقاڵی دانانی میكانیزمێكن بۆ دەستپێكردنەوەی پلەبەرزكردنەوە و ھەر كاتێك لەسەری گەیشتنە رێككەوتن، پلەبەركردنەوە دەست پێدەكاتەوە.\nوتیشی، ئەو كارە پێویستی بە ھەندێك كات ھەیە تاوەكو دەست پێبكاتەوە، چونكە ماوەی چوار ساڵە بە ھۆی قەیرانی داراییەوە راگیراوە و ژمارەیەكی زۆری مامۆستا و فەرمانبەر كاتی پلەبەرزكردنەوەیان ھاتووە، بۆیە وەزارەتی دارایی پێویستی بە زانیاری تەواو و پارەش ھەیە بۆ ئەوەی ئەو كارە ئەنجام بدات، بەڵام بەردەوام كاری تێدا دەكرێت و ھەر كاتێك تەواو بوو، پلە بەرزكردنەوە دەست پێدەكاتەوە.


ئەدۆنیس؛ نەوەد ساڵ شیعر\nوێنەکە: تەڵعەت تاهیر، شێرکۆ بێکەس، د. نەوزاد ئەحمەد ئەسوەد، ئەدۆنیس، عیسا چیایی، د. سەروەر عەبدوڵڵا\nئەدۆنیس لە کاتێکدا خەریکە تەمەنی دەبێتە نەوەد ساڵ، کە وڵاتەکەی لە گڕدا دەسووتێت.\nعەلی ئەحمەد سەعید ناوسراو بە ئەدۆنیس، لە ١ـی جێنیوەریی ١٩٣٠ لە گوندی قەسسابین- سەر بە پارێزگای لازقییە لە سووریا لە دایک بووە. ئەو شاعیر، وەرگێڕ، نووسەر، ڕەخنەگری ئەدەبی و ئیدیتۆری سوورییە. یەکێکە لە کاریگەرترین و بەرجەستەترین شاعیرانی مۆدێرنی عەرەب. کۆتاییی ئەم مانگە، لەگەڵ جەژنەکانی سەری ساڵدا تەمەنی دەبێتە نەوەد ساڵ. ڕەنگە سەرەڕای پڕتەمەنییەکەی فریای وەرگرتنی خەڵاتی نۆبێلی ئەدەبیات نەکەوێت، کە ساڵانی ساڵانە بۆ وەرگرتنی خەڵاتەکە ناوی لەنێو ناوانە.\nله نێوان قه‌سابین و كتێبدا\nوەرگێڕانی تەڵعەت تاهیر\nله نێوان كتێب و قه‌سابیندا ، ژیام و ده‌ژیم /\nزۆر گوێیان لێده‌گرم ، له‌ودیو خۆڵه‌مێشى ماناوه\nكه پشكۆى ئێستاى داپۆشیوه ، پێم ده‌ڵێن :\nنه‌خێر ، ژیان ناژى\nته‌نیا له ماڵى ئازادى نه‌بێ ،\nته‌نیا به چڕى زمان نه‌بێ .\nهه‌نگاوه‌كانى یه‌كه‌مم له‌به‌ر تیشكى كتێب و قه‌سابیندا\nئاوێته‌ى شته‌كان و شێوه‌كانى شانۆى ده‌وروبه‌رم بوو /\nبۆ هه‌موو ڕوه‌كێك\nبۆ هه‌موو دره‌ختێك\nبۆ هه‌موو هه‌ورێك\nكانتۆرێكى پڕ له جلوبه‌رگ هه‌بوو كه قه‌سابین بۆى هه‌ڵده‌بژاردن ،\nئه‌و به‌رگدرووه ، روخسار جوانه ، ده‌ست ره‌نگینه ،\nكه له باوه‌شى سروشتدا دانیشتووه ، رومه‌تێك له سێبه‌ردا و\nرومه‌تێك له‌به‌ر هه‌تاو .\nجوڵه‌ى شته‌كان ئه‌وسا ، ئێستاش : جیهانى ده‌نوسیه‌وه\nبه ئازادى هه‌وا ده‌ینوسیه‌وه ،\nبه مه‌ره‌كه‌بێك وه‌ك ئه‌وه‌ى خوێنى كات بێ .\nخوێن ، له‌مڕۆدا زه‌مینمانه .\nئه‌و كه‌سانه‌یش كه پێیان وابوو ئاسمان به‌ڵێنى ئه‌وانه و\nبه‌ره‌و ئه‌وان رێده‌كا\nنه‌یانزانى هیچى بۆ هه‌ڵبده‌ن ، ته‌نیا تۆڕى گرتن نه‌بێ /\nگاهێك گرتنى بۆشایى و\nگاهێك گرتنى مرۆڤ .\nبێجگه له خۆت ، شه‌ڕ له‌گه‌ڵ كه‌سدا مه‌كه .\nزه‌مین جێگه‌ى هه‌موومان ده‌بێته‌وه ،\nده‌سه‌ڵاتیش یه‌كه‌م ئاژه‌ڵه :\nده‌نگێكه ، وه‌ك له‌وه‌ى له كتێبێكه‌وه بێت\nكه ده‌ستى قه‌سابین هه‌ڵیده‌داته‌وه .\nئه‌و روناكییه وشكى كرد كێڵگه‌كانى قه‌سابینى ده‌نوسیه‌وه ،\nبه ته‌نیا سێپه‌ڕه و به‌یبون و جاتره و كاسنێ قه‌سیده‌كانى نه‌بوون\nله‌سه‌رخۆ به ئه‌ى ( با ) ،\nله ڕووى ده‌فته‌ره په‌رتبووه‌كانه‌وه له ده‌ستى وشكبوون\nبه‌زه‌ییت بێ به‌و دار قامیشه مل خواره قامه‌ت شكاوه\nبه‌و لاولاوه گریاوه‌ى ته‌نانه‌ت فرمێسكه‌كانیشى جێیان هێشتووه .\nزه‌مێنێكه ده‌قڵیشێت و ده‌بێته غوبار و په‌رت ده‌بێ .


2000 خانووبه‌ره له جادریه داهاته‌كه‌ی ملیۆنان دۆلاره\nمحه‌مه‌د عه‌لی عه‌وده سه‌ر به ئیئتلافی سائرون ئاشكرایده‌كات: زیاتر له (2000) خانووبه‌ره‌ی سه‌ر به ده‌وڵه‌ت هه‌ن له گه‌ڕه‌كی جادریه‌ی ناوه‌ندی شاری به‌غدا كه كرێی هه‌ر دانه‌یه‌كیان له نێوان (2 ــ10) ملیۆن دیناری عێراقی ده‌بێت.\nناوبراو جه‌ختیشی كرده‌وه ئه‌و خانووبه‌رانه ده‌كرێت له به‌رژه‌وه‌ندی بودجه‌ی گشتی سوودی لێ ببینرێت چونكه موڵكی ده‌وڵه‌وتن و ده‌بێت داهاته‌كه‌ی بگه‌ڕێته‌وه خه‌زێنه‌ی ده‌وڵه‌ت.\nوتیشی: ئه‌گه‌ر ئه‌م خانووبه‌رانه له به‌رژه‌وه‌ندی گشتی به‌كاربهێنرێن داهاته‌كه‌ی به ده‌یان ملیۆن دۆلار ده‌بێت، به‌ڵام تاكه رێگر له به‌رده‌ممان قۆرخكردنیانه له لایه‌ن هه‌ندێك حزبی ده‌سه‌ڵاتدارو رێگه‌نه‌دانیانه بخرێنه‌وه سه‌ر ماڵوموڵكی ده‌وڵه‌ت.\nفه‌رمانگه‌ی خانووبه‌ره له به‌غدا رایگه‌یاند: له دوای ساڵی 2003وه، ئێستا یه‌كه‌مجاره له سه‌روبه‌ندی ئاماركردنی ئه‌و خانووبه‌رانه‌ن له گه‌ڕه‌كی جادریه‌و هاوكات كار بۆ دابه‌شكردنی پارچه زه‌وی به‌سه‌ر هاوڵاتیان له هه‌موو شاره‌كانی عێراق ده‌كه‌ن.\n 692 جار بینراوه\n1/26/2019 8:50:18 PM


Kirkuk Center For Torture Victims & Dulwich Centr [ زۆرتر... 👁] 📷 📕 ✖ 0 0 ✔ 99% ✍ هـ.ب. 28-2-2018 16:12:25\n👁 ئەم بابەتە 11,760 جار بینراوە\nبنکەی کەرکوک بۆ چارەسەری قوربانیانی ئەشکەنجە رێکخر [ زۆرتر... 👁] 📷 ✖ ✖ 0 1 ✔ 99% ✍ د.م.ک. 22-3-2012 12:31:41


عوسمان حمەکریم زەڵمی 11/09/2021 - 17:46 وتار\nوە لەبەر بایەخ و ڕۆڵ و سەنگی ئەم پرسی (دەرگە)و (دەرچە)ی ڕاست و ڕەوانە، لە ژیانی ئاوەزدار دا، دەبینین خوازراوە لە پەیامبەری سەرمەشق و شاگردانی وەک نزاو داوا لە خاوەنیان (اللە)، لە جێگەو وادەی خۆیدا بیخوازن: (وَقُل رَّبِّ أَدْخِلْنِي مُدْخَلَ صِدْقٍ وَأَخْرِجْنِي مُخْرَجَ صِدْقٍ/ الإسراء: ٨٠). بڵێ: ئەی خاوەنەکەم، ھەر کارێکم بەدەستەوە بێت بمخەرە سەر دەرگە ڕاستەکەی، تا بە چاکی و پاکی بۆی بچمە پێش و کاری لەسەر بکەم، وە لەھەر کارێک بوومەوە بە ڕاستی و پاکی لێی دەرچم، تاکو سەرەنجامێکی جوان و چاک و بەرھەمداری ھەبێت.\nجا (ناوی چاک و ناوبانگی پاک)، لە بەخششە بڵندو بەنرخەکانی خواوەندە، بۆیە پەیامبەرانی پایەبەرز بەڕاستی بۆی کۆشاون و بە کوڵ لە خواوەند داوایان کردووە: (وَاجْعَل لِّي لِسَانَ صِدْقٍ فِي الْآخِرِينَ/ الشعراء: ٨٤). ناوی چاک و ناوبانگی پاک و باسکردنم بەخێر، لەسەر زاری نەوەکانی داھاتوودا، پێ ببەخشە.\nچوارەم: پێشینەی چاک و باش. ئەمەیان بۆ پاش مەرگ و جێھێشتنی ژیانی دونیایە، بەر لەوەی پێی بگەن بۆیان ئامادەو زەخیرە کراوە. بێگومان ئەو کەسانەی زەین و ئاوەز دەخەنە کارو ئەو سێ خەسڵەتەی پێشەوەیان تیا جێگیرەو، پیایاندا گوزەر دەکەن، ئەوجا نەوبەی پێشینەو پاداشتی باش و بەرزو بەھاداریان دێت لەلایەن خاوەنیانەوە (اللە)، کە بەڵێنی ھەق و ڕاستی پێداون و فەرموویەتی: (وَبَشِّرِ الَّذِينَ آمَنُوا أَنَّ لَهُمْ قَدَمَ صِدْقٍ عِندَ رَبِّهِمْ/ يونس:2).\nپێنجەم: نشینگەو تەختی شایستەو پەسەندو دڵڕفێن. بەجۆرێک کە نە ترسی لێسەندنەوەی ھەبێت، وەنە خەمی کۆتایی ھاتنی، بێگومان نشینگەو مەنزڵگەی ئاوا، تەنھا لە پەناو سایەی کەرەم و چاکەی خوادا (اللە)، دەست دەکەوێت و بەدی دێت: (إِنَّ الْمُتَّقِينَ فِي جَنَّاتٍ وَنَهَرٍ فِي مَقْعَدِ صِدْقٍ عِنْدَ مَلِيكٍ مُقْتَدِرٍ/ القمر: ٥٥).


پرۆژێ ڤەگوهاستنا مووچێ فەرمانبەرێن هەرێمێ ب فەرمی ڕادەستی سەرۆکێ لژنا دارای کرن - پرس بادینی\nHome سڵایدشۆو عێراق کوردستان هەواڵ پرۆژێ ڤەگوهاستنا مووچێ فەرمانبەرێن هەرێمێ ب فەرمی ڕادەستی سەرۆکێ لژنا دارای کرن\nپرۆژێ ڤەگوهاستنا مووچێ فەرمانبەرێن هەرێمێ ب فەرمی ڕادەستی سەرۆکێ لژنا دارای کرن\nپرس میدیا 11:34:00 AM سڵایدشۆو, عێراق, کوردستان, هەواڵ,\nڕێبوار کەریم ڕاگەهاند، بو مەرەما تەمام کرنا رێکارێن یاسایێ پرۆژێ ڤەگوهاستنا مووچێ فەرمانبەرێن هەرێما کوردستانێ بو بەغدا، دگەل سەرۆک و ئەندامێن لژنا دارای ل پەڕلەمانێ عێراقێ جڤیان و ب فەرمی مە پرۆژە ڕادەستی ئەوان کر.\nڕێبوار کەریم مەحمود ئەندام پەڕلەمانێ عێراقێ د تورا خوەیا کومەلایەتیا فەیسبوکی دا ڕاگەهاند، مە ب نوینەرایەتیا ئەوان پەڕلەمانتارێن ئیمزا لسەر پرۆژە یاسایا ڤەگوهاستنا مووچێ فەرمانبەران کری، پرۆژە یاسا ڕادەستی د.هەیسەم جبوری سەرۆکێ لژنا دارای ل پەڕلەمانێ عێراقێ و هەر ئێک ژ ئەحمەد حاجی ڕەشید، هشیار عەبدواللە و د.جەمال کوچەر ئەندامێن وێ لژنێ کر.\nخوەیا ژی کریە، مەرم ژ ڕادەستکرنا ڤی پرۆژەی ژی بو لژنا دارای تەمام کرنا ڕێکارێن یاسای یێن پرۆژەی نە، و دێ بزاڤێن مە ژبوی چارەسەریا پرسا مووچێ فەرمانبەران ل بەغدا بەردەوام بن.\nئەڤە د دەمەکێ دایە، درێژا ئیسال مووچێ فەرمانبەرێن هەرێما کوردستانێ بو چەند مەهان پاشدکەڤە و جاران کو دهێت ژی ب لێبرینڤە دهێتە بەلاڤکرن.


وەزارەتی تەندروستیی داوایەکی بەپەلە لە میدیاکاران دەکات\nقائیمقامییەتی سلێمانی ڕایگەیاند، لە نۆ شوێندا دەستبەسەر بڕێک دەرمانی نایاساییدا گیراوە، کە بەشێکی زۆریان لە دوکانی جلوبەرگ و پێڵاودا بوون.\nقائیمقامییەتی سلێمانی ڕایگەیاند، "لیژنه هاوبه‌شه‌كان هه‌ڵمه‌تێكیان بۆ ده‌ستبه‌سه‌رداگرتنی ده‌رمانی زیادكردن و كه‌مكردنی كێش و ده‌رمانه سێکسییەکان ده‌ستپێكردووە".\nلەو بارەیەوە، له‌شكر حه‌مید سه‌رۆكی لیژنه هاوبه‌شه‌كانی قائیمقامیه‌تی سلێمانی رایگه‌یاند، "له هه‌ندێك شوێن ده‌رمانی نایاسایی به‌تایبه‌ت ئه‌و ده‌رمانانه‌ی بۆ زیادكردن و كه‌مكردنه‌وه‌ی كێش به‌كارده‌هێنرێن و ده‌رمانە سێكسییه‌كان ده‌فرۆشرێن، بۆیە لە هەڵمەتێکدا له‌ناو شاری سلێمانی له نۆ شوێندا ده‌ستمانبه‌سه‌ر بڕێكی زۆر له‌و ده‌رمانانه‌دا گرت"، باسی لەوەشکردووە، "رێكاری پێویست له‌گه‌ڵ خاوه‌نه‌كانی گیراوەتەبەر".\nئاماژەی بەوەشكرد، "به‌شێكی ئه‌و ده‌رمانانه له‌ناو دوكانی فرۆشتنی جل و پێڵاودا دانراون و به‌رێگه‌ی جیاواز به هاوڵاتییان ده‌فرۆشرێن"، ڕاشیگەیاند،"ئەو ده‌رمانانه به كوالێتی كۆنترۆڵدا تێنه‌په‌ڕیون و پشكنینیان بۆنه‌كراوه، بۆیه ستیكه‌ریان پێوه نییه".\nسەرۆکی لیژنە هاوبەشەکان داواشی له هاوڵاتیان كرد، "له رێگه‌ی په‌یجه ئۆنلاینه‌كانه‌وه ده‌رمان نه‌كڕن"، وتیشی، "له هه‌ر شوێنێكیش ده‌رمان ده‌كڕن دڵنیابنه‌وه له‌وه‌ی ئه‌و شوێنه مۆڵەتی هه‌یه و ده‌رمانه‌كه‌ش ستیكه‌ری لێدراوه، چونكه هه‌ر ده‌رمانێك ستیكه‌ری پێوه نه‌بوو نایاساییه".


بۆ ئافرەتان و پیاوان، لە ڕێگەی خۆراكەوە چارەی ئەم گرفتە بكەن\nkurdiu 5 16/10/2020 - 06:58 هەواڵ/تەندروستی\nڕەنگە هۆكارێكی زۆر هەبێت بۆ لاوازی سێكسی، بەڵام بە دڵنیاییەوە چارەسەر هەیە بۆ ئەو دۆخە، باشترین چارەسەریش بۆ ئەم كێشە چارەسەری سروشتییە، كە دەتوانیت لە ڕێگەی هەڵبژاردنی چەند جۆر خواردنێكەوە ئارەزوی سێكسی زیاد بكەیت.\nزۆرترین لێكۆڵینەوەكان كۆكن لەسەر ئەوەی كە گروپێك خواردن بۆ چارەسەركردنی لاوازی ئارەزوی سێكسی ڕێگەیەكی ئەرێنین، دیارترینیشیان ئەمانەی خوارەوەن:\n1. گۆشتی برژاو دەبێتە هۆی بەرزبوونەوەی ئاستی (دوبابین) لە خوێندا، ئەمەش دەبێتە هۆی زیادكردنی حەزی سێكسی لای خانمان و پیاوان.\n2. شیكۆلاتەی تۆخ دەبێتە هۆی كەمكردنەوەی خەمۆكی و لەهەمان كاتدا ئارەزووی سێكسی زیاد دەكات.\n3. چەرەزات بەتایبەتی بادام و بوندوق گوێزو گازۆو فستق، بەهۆی ئەوەی برێكی زۆر پێكهاتەی كانزایی و ئۆمێگا 3 ی تێدایە، كە هۆكارێكە بۆ چاڵاككردنی سوڕانی خوێن و زیادكردنی ئارەزووی سێكسی بەشێوەیەكی سروشتی.\n4. مۆز وزەی لەش زیاد دەكات، لەهەمان كاتدا هەستێكی ئارام و پێدەبەخشێت، بەڵام ئاگاداربن بە سكی بەتاڵ مۆز زیانی هەیە، هەروەها بەهۆی بوونی ڤیتامین بی یارمەتی زیادبوونی ئارەزووی سێكسی دەدات بەتایبەتی لای پیاوان.\n5. خواردنە ئاوییەكان بەهۆی بوونی فۆسفۆرو ئۆمێگا بەتایبەتی ماسی سەلەمون، چونكە دەبێتە هۆی زیادبوونی (سیرتونین) لە مۆخدا هەستكردن بە خۆشی، هەروەها زیادكردنی ئارەزووی سێكسی لەنێوان هاوسەرەكاندا.\n6. جەرجیر یەكێكە لەو سەوزانەی باشترین سودی هەیە بۆ بەهێزكردنی ئارەزووی سێكسی، چونكە دەوڵەمەندە بە ماددەی ئاسنی و ریشاڵی و ڤیتامین ئەی.\n7. بیبەری تون بەهەمان شێوە باشترین خۆراكە بۆ زیادكردنی ئارەزووی سێكسی و چاڵاككردنی سوڕی خوێن.\n8. شلیك یەكێكە لەو میوانەی دەوڵەمەندە بە پێكهاتەی بەسوود بۆ دڵ و خوێن بەرەكان، ئەمەش باشترین هۆكارە بۆ زیادكردنی ئارەزووی سێكسی لای ژن و پیاو.


خۆپیشاندان دژی ئەنجامی ھەڵبژاردن دەستپێدەکات - RojNews\nخۆپیشاندان دژی ئەنجامی ھەڵبژاردن دەستپێدەکات\n٢٢ ڕێکخراوی کۆمەڵی مەدەنی ڕایانگەیاند، کە ھەفتەی داھاتوو دژی ئەنجامی ھەڵبژاردن خۆپشاندان ئەنجامدەدەن، داواشیان کرد بەرپرسانی کۆمسیۆن دادگایی بکرێن.\nکاتژمێر ٠٤:٠٠ی ئێوارەی ئەمڕۆ، ٢٢ ڕێکخراوی کۆمەڵی مەدەنی، لە بارەگای ڕێکخراوی قوتابیانی کوردستان لە شاری سلێمانی، بۆ ئەنجامدانی خۆپیشاندان دژی ئەنجامی ھەڵبژاردنی ئەنجومەنی نوێنەرانی عێراق، کۆبوونەوەیەکیان ئەنجامدا.\nلە کۆنگرەیەکی ڕۆژنامەنووسیدا، بێستوون حەمەساڵح، بەناوی ڕێکخراوەکانی کۆمەڵی مەدەنییەوە قسەی وتی:"وەک ٢٢ ڕێکخراوی کۆمەڵی مەدەنی، ئەنجامی ھەڵبژاردن ڕەتدەکەینەوە و پێمان وایە یەکێتی و پارتی ساختەکارییان لە ھەڵبژاردندا ئەنجامداوە.\nوتیشی: داوادەکەین بەرپرسانی کۆمسیۆن و دادگایی بکرێن و ئەنجامی ھەڵبژاردن ڕەتبکرێتەوە.\nهەر لە کۆنگرە ڕۆژنامەنووسییەکەدا، نزار محەمەد، چالاکوانی کومەڵی مەدەنی، قسەیکردو وتی: ھەفتەی داھاتوو خۆپیشاندان دژی ئەنجامی هەڵبژاردن ئەنجامدەدەین و داواش دەکەین ھەڵبژاردن دووبارە ئەنجامبدرێتەوە.


📊 Articles 372,065 | Images 58,178 | Books 10,785 | Related files 40,252 | 📼 Video 165 | 🗄 Sources 14,064 |\n◄ Result: Found 280, page 1 of 28 Items per page: 🗐 1 🗐 5 🗐 10\n📊 119 ژن لە شەڵتەری داڵدەدانی چاودێری کۆمەڵایەتی سلێمانی داڵدەدراون | 🏷 Group: Statistics and Surveys | Articles language: 🏳 کوردیی ناوەڕاست\n 📡 Website | 🏳 کوردیی ناوەڕاست | ماڵپەڕی دواڕۆژ - 25-07-2017\n📈 Type of Statistics 🤺 Violence\n➕ Added by (Hawrê Baxewan) on Jul 25 2017 8:58AM\n👌 This article has been reviewed and released by (Hawrê Baxewan) on Jul 29 2017 1:10AM\n✍ This item recently updated by (Hawrê Baxewan) on: Aug 23 2017 9:47PM\n👁 This item has been viewed 2,768 times\n📕 20ساڵەی ماڵئاویی کەسایەتی خۆش ناوی سیاسیی و کۆمەڵایەتی هاوڕێی تێکۆشەر نەبی قادری | 🏷 Group: Library | Articles language: 🏳 کوردیی ناوەڕاست\n20ساڵەی ماڵئاویی کەسایەتی خۆش ناوی سیاسیی و کۆمەڵایەتی هاوڕێی تێکۆشەر نەبی قادری\n🔗 Read the book: 20ساڵەی ماڵئاویی کەسایەتی خۆش ناوی سیاسیی و کۆمەڵایەتی هاوڕێی تێکۆشەر نەبی قادری\n📥 Total download: 663 times\n 📡 Website | 🏳 کوردیی ناوەڕاست | ماڵپەری کوردستان و کورد - 06-06-2018\n➕ Added by (Seryas Ehmed) on Jun 6 2018 2:03AM\n👁 This item has been viewed 2,340 times\n📷 Photo file 1.0.1 79 KB Jun 6 2018 2:04AM Seryas Ehmed\n📕 PDF file 1.0.1 6 MB 124 Jun 6 2018 2:06AM Seryas Ehmed\n📕 52 پرسیاری فەلسەفی لۆجیکی و کۆمەڵایەتی | 🏷 Group: Library | Articles language: 🏳 کوردیی ناوەڕاست\n🔗 Read the book: 52 پرسیاری فەلسەفی لۆجیکی و کۆمەڵایەتی\n📥 Total download: 3,579 times\n 📡 Website | 🏳 کوردیی ناوەڕاست | ماڵپەڕی کتێبخانەی کوردی\n📙 Book 🤔 Philosophy\n👁 This item has been viewed 28,532 times\n📷 Photo file 1.0.1 6 KB Dec 22 2010 2:41PM Hawrê Baxewan\n📕 PDF file 1.0.1 94 KB 57 Dec 22 2010 2:41PM Hawrê Baxewan\n5 Vote 5 ⭐\n🔤 ئابوری کۆمەڵایەتی | 🏷 Group: Words & Phrases | Articles language: 🏳 کوردیی ناوەڕاست\n👁 This item has been viewed 4,789 times\n📕 ئادابی کۆمەڵایەتی لە قورئان و سوننەتدا | 🏷 Group: Library | Articles language: 🏳 کوردیی ناوەڕاست\nئادابی کۆمەڵایەتی لە قورئان و سوننەتدا\nئامادەکردنی: نەوا محەمەد سەعید\nچاپی سێیەم 1430 - 2009\n🔗 Read the book: ئادابی کۆمەڵایەتی لە قورئان و سوننەتدا\n📥 Total download: 326 times\n📙 Book ⁉ Religion and atheism\n➕ Added by (Ziryan Serçinarî) on Aug 18 2018 9:57AM\n👌 This article has been reviewed and released by (Hawrê Baxewan) on Aug 18 2018 11:29AM\n✍ This item recently updated by (Hawrê Baxewan) on: Aug 18 2018 11:29AM\n👁 This item has been viewed 1,094 times\n📷 Photo file 1.0.1 53 KB Aug 18 2018 9:58AM Ziryan Serçinarî\n📕 PDF file 1.0.2 2 MB -1 Aug 18 2018 10:00AM Ziryan Serçinarî\n📕 PDF file 1.0.1 2 MB -1 Aug 18 2018 9:58AM Ziryan Serçinarî\n1. 👁 نەوا محەمەد سەعید\n📝 ئاراس شێخ جەنگی لە ڕوونکردنەوەیەکدا رەتیدەکاتەوە هیچ بەشدارییەکی لەتۆڕە کۆمەڵایەتییەکان هەبێت | 🏷 Group: Documents | Articles language: 🏳 کوردیی ناوەڕاست\nئاراس شێخ جەنگی لە ڕوونکردنەوەیەکدا رەتیدەکاتەوە هیچ بەشدارییەکی لەتۆڕە کۆمەڵایەتییەکان هەبێت\n#سەعدی ئەحمەد پیرە\nماوەیەکە پەیجێک لە فەیسبوک بەناوی بەندەوە کراوەتەوە. سەرەتا گرنگیم پێنەدا و هیچم لەبارەوە نەوت. بەڵام کەمێک پێش ئێستا هەندێ قسە و زانیاری هەڵبەستراوی بەناوی منەوە لەسەر هەڤاڵ سەعدی ئەحمەد پیرەسەعدی ئەحمەد پیرە بڵاوکردۆتەوە.\nلێرەوە بە هەموو لایەکی رادەگەیەنم کە ئەو پەیجە دور و نزیک هیچ پەیوەندییەکی بە منەوە نیە. راشیدەگەیەنم کە من نە لە فەیسبوک و نە لەهیچ تۆڕێکی کۆمەڵایەتی تریشدا پەیج و بەشدارییم نیە.\n➕ Added by (Hawrê Baxewan) on Oct 18 2018 8:46PM\n👌 This article has been reviewed and released by (Ziryan Serçinarî) on Oct 20 2018 8:01AM\n✍ This item recently updated by (Ziryan Serçinarî) on: Oct 20 2018 8:01AM\n👁 This item has been viewed 1,407 times\n📷 Photo file 1.0.1 95 KB Oct 19 2018 3:21PM Hawrê Baxewan\n👩 ئارەزوو قوربانی دەستی کلتور و تۆڕە کۆمەڵایەتییەکان | 🏷 Group: Womens Issues | Articles language: 🏳 کوردیی ناوەڕاست\n➕ Added by (Jiwan O Ehmed) on Sep 15 2019 10:32PM\n👌 This article has been reviewed and released by (Manu Berzincî) on Sep 15 2019 10:53PM\n✍ This item recently updated by (Hawrê Baxewan) on: Sep 26 2019 11:33PM\n📕 ئافرەت لە مێژوودا: کورتە باسێکی مێژوویی و کۆمەڵایەتی | 🏷 Group: Library | Articles language: 🏳 کوردیی ناوەڕاست\nئافرەت لە مێژوودا: کورتە باسێکی مێژوویی و کۆمەڵایەتی\nکەمال مەزهەر ئەحمەد\nبەغداد - 1981\n🔗 Read the book: ئافرەت لە مێژوودا: کورتە باسێکی مێژوویی و کۆمەڵایەتی\n📥 Total download: 1,577 times\n🏙 Cities No specified\n👁 This item has been viewed 18,381 times\n📕 PDF file 1.0.1 375 KB 46 Jun 10 2012 4:51PM System Administrator\n📕 ئافرەت و ململانێ لەگەڵ کێشە کۆمەڵایەتییەکاندا | 🏷 Group: Library | Articles language: 🏳 کوردیی ناوەڕاست\nئافرەت و ململانێ لەگەڵ کێشە کۆمەڵایەتییەکاندا\nد.کەوسەر عەزیز گەڵاڵی\n✍ This item recently updated by (Hawrê Baxewan) on: Dec 11 2014 9:52AM\n👁 This item has been viewed 2,488 times\n📕 ئاکامە کۆمەڵایەتییەکانی سیاسەتی راگواستنی کورد لە عێراق لەسەردەمی بەعس دا | 🏷 Group: Library | Articles language: 🏳 کوردیی ناوەڕاست\n🔗 Read the book: ئاکامە کۆمەڵایەتییەکانی سیاسەتی راگواستنی کورد لە عێراق لەسەردەمی بەعس دا\n📥 Total download: 289 times\n📙 Book 👪 Social\n✍ This item recently updated by (Ziryan Serçinarî) on: Aug 18 2018 11:11AM\n👁 This item has been viewed 3,895 times\n📷 Photo file 1.0.1 53 KB Aug 18 2018 11:10AM Ziryan Serçinarî\n📕 PDF file 1.0.1 5 MB -1 Aug 18 2018 11:11AM Ziryan Serçinarî\n| Page generation time: 4,571 second(s)!


تایبه‌تمه‌ندێكانی XML :\nیه‌كه‌كانی XML ، وه‌كوHTML له ناو ته‌گی ده‌ستپێك ده‌توانن تایبه‌تمه‌ندیان هه‌بێ.\nتایبه‌تمه‌ندێكان زانیاری زۆرتر له بابه‌ت یه‌كه‌كان دا پێك دێنن.\nیه‌كه‌كانی XML ده‌توانن تایبه‌مه‌ندیان هه‌بێ.\nله HTML دا بۆ پێك هێنانی زانیاری زۆرتر له سه‌ر یه‌كه‌ی IMG ده‌نووسی: <IMG SRC="computer.gif">\nله HTML و هه‌ر وه‌ها XML ، تایبه‌تمه‌ندێكان زانیاری زۆرتر له بابه‌ت یه‌كه‌كان پێك دێنن:\nتایبه‌تمه‌ندێكان زۆر جار زانیارێك پێك دێنن كه به‌شێك له داتا نییه. له وێنه‌ی ژێره‌وه، چه‌شنی فایل(file type) پێوه‌ندی به داتاوه نییه، به‌ڵام بۆ ئه‌م سۆفتوێره‌ی(software ) به‌رێوه‌به‌ری یه‌كه‌یه بۆی گرنگه چه‌شنی فایل بزانێ:\nشێوه‌ی وه به‌ڕچاو خستن، "female" یا 'female' ؟ ڕاده‌ی تایبه‌تمه‌ندێكان هه‌میشه ده‌بێ له نێوان quote وه‌به‌ر چاو بێن، له هه‌ر دوو ( ' ' ) و ( " " ) ده‌توانن كه‌ڵك وه‌رگرن. بۆ ده‌ست نیشان كردنی جنسی كه‌سێك ده‌بێ ئاوا بنووسی:\nیا به‌م شێوه:\nزۆرتر له (" ") كه‌ڵك وه‌رده‌گیرێ، به‌ڵام ئه‌گه‌ر ڕاده‌یه‌ك خۆی خاوه‌ن (" ") بێ له (' ') بۆ وه‌به‌رچاو خستنی تایبه‌تمه‌ندی كه‌ڵك وه‌رده‌گرن.\nچاو له وێنه‌ی ژێره‌وه بكه‌ن:\nبه‌راوه‌ردی به كار هێنانی یه‌كه له جێی تایبه‌تمه‌ندی:\nداتا ده‌توانێ له ناو یه‌كه‌ی منداڵ یا تایبه‌تمه‌ندی ڕابگیرترێ.\nچاوێك له‌م نموونه‌یه بكه‌ن:\nله یه‌كه‌م نموونه‌دا sex یه‌كه‌ی تایبه‌تمه‌ندییه. له نموونه‌ی تر دا sex یه‌كه‌ی منداڵه. هه‌ردوو نموونه یه‌ك زانیاری راده‌گه‌یینن.\nهیچ یاسایه‌كی تایبه‌ت نییه بۆ ئه‌وه‌ی بزانی كه‌ی تایبه‌تمه‌ندی به كار بێنی یا یه‌كه‌ی منداڵ به كار بێنی. به‌ڵام به تاقیكردنه‌وه زۆرتر له ناو HTML دا تایبه‌تمه‌ندێكان به‌كار دێنن و له ناو XML دا زۆرتر له یه‌كه‌كانی مناڵ كه‌ڵك وه‌رده‌گرن، به تایبه‌ت كاتێك زانیارێكان وه‌كو داتا بچن.\nبه‌راوه‌ردی سێ شێوه:\nئه‌م سێ نموونه‌ی ژێره‌وه هه‌موویان ناوه‌رۆكێكیان هه‌یه.\nنموونه‌ی ژێره‌وه له تایبه‌تمه‌ندی داتا كه‌ڵك وه‌رده‌گرێ:\nنمونه‌ی ژێره‌وه له یه‌كه‌ی داتا كه‌ڵك وه‌رده‌گرێ:\nدوا نموونه كه باشترین شێوه‌یه له یه‌كه‌ی په‌ره‌پێدراوی داتا كه‌ڵك وه‌رده‌گرێ:\nپرسیار ئه‌وه‌یه: ده‌بێ له به كار هێنانی تایبه‌تمه‌ندی خۆمان بپارێزین؟\nئه‌م گرفتانه له‌گه‌ڵ به‌كار هێنانی تایبه‌تمه‌ندی دێنه پێش:\n· تایبه‌تمه‌ندی ناتوانێ ڕاده‌ی چه‌ند دانه‌یی (multiple values ) هه‌بێ، به‌ڵام یه‌كه‌ی منداڵ ده‌توانێ.\n· تایبه‌تمه‌ندی بۆ نیازه‌كانی داهاتوو ناتوانێ په‌ره‌پێبدرێ.\n· تایبه‌تمه‌ندی ناتوانێ شێوازێكی خۆناسێنه‌ری هه‌بێ، به‌ڵام یه‌كه‌ی منداڵ ده‌توانێ.\n· تایبه‌تمه‌ندێكان بۆ به‌ڕێوه‌به‌ری له لایه‌ن كۆده‌كانی پرۆگرام ئاسان نین.\n· ڕاده‌ی تایبه‌تمه‌ندێكان له به‌رانبه‌ر به‌تاقیكردنه‌وه‌ی DTD دا ئاسان نین.\nئه‌گه‌ر له تایبه‌تمه‌ندی بۆ خه‌زێنه‌ی داتا كه‌ڵك وه‌رده‌گرن، به‌سته‌كه‌تان بۆ خوێندنه‌وه و به‌رێوه‌به‌ری زۆر دژوار ده‌بێ. بۆ ناساندنی داتا له یه‌كه كه‌ڵك وه‌رگرن.\nله تایبه‌تمه‌ندی هه‌ر بۆ ناساندنی ئه‌و زانیارانه‌ی پێوه‌ندی به داتا نێ كه‌ڵك وه‌ڕگرن.\nخاڵێكی تایبه‌تی له سه‌ر یاساكانی تایبه‌تمه‌ندێكان:\nجار و بار پێویسته سه‌رچاوه‌یه‌كی ID بۆ یه‌كه بناسێنی. ئه‌م سه‌رچاوه‌ی ID هه‌مان مانای NAME یا ID له HTML دا هه‌یه.\nئه‌م نموونه‌یه ئه‌و خاڵه جیاوازه نیشان ده‌دات:\nID لێره دا هه‌ر ژماره‌نده‌یه یان نیشانی بێهاوتایه( unique identifier) بۆ ده‌ست‌نیشانكردنی جیاوازی په‌یامه‌كان (notes) ، به‌ڵام به‌شێك له داتای په‌یامه‌كه نییه.\nبه‌م شێوه‌یه ده‌ڵێن مێتاداتا metadata (data about data) واته داتا باسی داتا كه ده‌بێ له ناو تایبه‌تمه‌ندی دا بگونجێ. ئه‌م داتایه‌ش ده‌بێ وه‌ك یه‌كه ڕابگیردرێ.\nXML به‌شی چواره‌م


مەکتەبی مۆنتاژ، سینەمای هونەری – KurdRawm\nبێگۆمان شوێنی لە دایک بوونی مەکتەبی “مۆنتاژ” یەکیەتی سۆڤیەتە.ھەموو فیلمەکانی ئەم مەکتەبە لە ماوەی شەش ساڵدا بەرھەم ھاتن،بەڵام ئەم مەکتەبە لە مێژووی سینەمادا لەو رووەوە گرنگە کە تێکەڵاو کردنی گرتەکان وەکوو مۆنتاژ بایەخ و گرنگی پێدەدرێت و لەو کاتەوە بە گۆشە نیگایەکی دیکەوە دەرواننە پرۆسە ئێدێتی فیلم. وشەی فۆرمالیسم لە سینەمادا زۆر بابەت لە خۆ دەگرێت بەڵام ئەم ناوە بۆ یەکەمین جار لە سەر مەکتەبی مۆنتاژ دانرا. بۆ ئەوەی کە باسێک لە چۆنییەتی داھێنانی ئەم رێبازە سینەماییە لە یەکیەتی سۆڤیەت بکەین سەرەتا پێویستە ئاماژەیەک بدەین بە چالاکی و ھەوڵ و تێکۆشانی کەسانی سەرەکی ئەم رەوتە و رێبازە سینەماییە .\n٤-پۆدۆفکین: قوتابی زیرەکی کۆڵێشۆف بوو لە قوتابخانەی حکومەتی ھونەری سینەما. ئەو لە سەر ئەو باوەرە بوو کە تێکەڵاو کردنی گرتەکان دەبێت بە شێوازی لۆژیکی سینەمایی بێت. پۆدوفکین :دەیگۆت کە تێکەڵاو کردنی دوو گرتەی جیاواز لە یەک ،گرتەیەکی دیکە دەخوڵقێنێت کە مانایەکەی نوێی ھەیە. ئەم تێورییە بە تێوری “بنەرەتی” ناسرا.


داریوش، بانگ بە ئاراستەی ئاسۆیەکی ئازاددا.\n''... ئەو ماڵە، ماڵی ئێمەیە گڕی گرتووە.. ئەوانە ھاونیشتیمانی ئێمەن دەسووتێن تا بژین و دەژین تا بسووتێن...''.\n''لە ھەر کوێدا چرا ھەڵبێ\nلەترسی تەنیایی بوونە.\nئەی ترسی تەنیایی من\nلێرەدا چرا ڕۆشنە''.\nناوەڕاستی حەفتاکانی سەدەی ڕابردوو، تازە سەروکارم لەگەڵ (زمانی فارسی)دا پەیدا کردبوو، بە شەوقەوە، ئاسمانپەروەرانە، ئەوەی دەستم کەوتبووایە دەمخوێندەوە و گوێم لێ دەگرت..\nدوای نسکۆی شۆڕش، کاتێ بە ناچاری کەوتینە ئەودیو، خوولێکیان بۆ فێربوونی زمانی فارسی لە شاری مھاباد بۆ کردینەوە، بەو نیازەی ساڵی پاشتر، ئەوەی قوتابی بێت لە قوتابخانەکانی ئێران درێژە بە خوێندن بدا..\nلە خوولەکەدا و لە تێکەڵاوی ھاوپۆل و مامۆستاکانماندا، بێجگە لە زمان، ھەلی خوێندنەوە و نزیک بوونەوەمان لە ئەدەبیاتی فارسی زیاتر بۆ ڕەخسا، لەلایەکی دی، ئاشنایەتیمان لەگەڵ ھونەرمەندانی بوارە جیاجیاکانی ئەوێ پەیدا کرد، لە ھونەرکارانی سینەماو شانۆ و شێوەکاری و گۆرانی و مۆسیقا...\nبەڵام بۆ ئێمەی تەنیاباڵ و دڵشکاو و ئەوێ دەمێ ھیوا بڕاو، لە تۆغیانی گەنجیەتیدا، گۆرانی و مۆسیقا ببوو بە پەناو سەلوای کات و ساتمان، بەتایبەتی ئەو گۆرانییانەی ئەوسا لای توێژی لاوانەوە دەستاودەستیان دەکردو بۆ یەکدی و بەیەکتریان دەگوتەوە.. نموونەی (گوگوش و سەتتار و مەھەستی و ھایدەی خوشکی و حەمیرا و داریوش و.. تاد).\nبۆ من لەبەر زۆر ھۆ کە ئەوسا و ئێستاش ناتوانم لێکی بدەمەوە (داریوش) لە ھەمووان زیاتر، سەرنجی ڕاکێشام و بەشەوقەوە، گوێم لێ دەگرت.\nئەمەش بەو مانایە نا، ئەوانی دیم پێ خۆش نەبووبێ، یا گوێم لێ نەگرتبن، بەتایبەتی (گوگوش و ھایدە)، بەڵام داریوش لە زیندەبەتاڵی ژیانی ئەوان ڕۆژاندا، بە گۆرانییەکانی ختوکەی ھەستی دەداین و تاڕادەیەک ، بە پروشەیەکیش بووایە دڵی بیابانی ئاو دەداینەوە..\nداریوش لەناو ئاتمۆسفیرێکی خەمبار، بەڵام ئومێدبەخش گۆرانی دەچڕێ، پێم وایە ئێستاش لە دوور وڵاتیدا لەناو ھەمان ئاتمۆسفیردا ماوەتەوە و بە ھەناسەیەکی تژی ھیواوە بەردەوامە.\nئێستا ئەو ، کەناری شەپۆلەکانی ئۆقیانووسە ، کەسێکی شادی خەمبارە ، جگە لە گۆرانی چڕین ، نمایشکار و چالاکێکی لە پێشی بواری کۆمەڵایەتیشە ، ڕوانین و ڕوئیای خۆی ھەیە.\nداریوشی ئیقباڵی، ناسراو بە (داریوش) لەتاران لەدایک بووە. منداڵی لە شارەکانی (کەرەج و کوردستان "سنە") گوزەراندووە ، باوکی وەک لە ژیننامەکەیدا ھاتووە ، یەکێک بووە لە دەستڕۆیشتوو و ھەبووییەکانی ئازەربایجان (شاری میانە).\nبۆ یەکەمین جار داریوش لە تەمەنی ٩ نۆ ساڵیدا ، لە بۆنەیەکی قوتابخانەدا لە شاری (ئارا) چووەتە سەر شانۆ.\nقۆناخی خوێندنی ئامادەیی لە خوێندنگاکانی (فارابی و کەرەج و خوێندنگای ڕازی لە سنە و ئازدگان لە (تارانپارس) بەسەربردووە و بەرنامەو نمایشی ھونەری تێیاندا ھەبووە . ھەروەھا بۆ یەکەمین جار بە گۆرانی (بە من نگو دوستت دارم - بەمن مەڵێ خۆشم دەوێی) ناووبانگی پەیدا کرد.\nداریوش لەوەختی (حوکمی شا)داو بەھۆی گۆرانیە سیاسیەکانی ، نموونەی (جنگل- دارستان، بن بست- بنبەست، بوی خوب گندم- بۆنی خۆشی گەنم، و ھی تر) ماوەیەک خرایە زیندانەوە.\nلەگەڵ بەرپابوونی شۆڕشی ئیسلامیشدا، داریوش وەک زۆربەی گۆرانبێژ و ھونەرمەندانی ئێرانی ، وڵاتەکەی بەجێھێشت.\nئەو لەو بارەیەوە وتوویەتی: (ناچار بووم نیشتمان بەجێ بێڵم... لە سەفەری بێ دیماھیدا ھەوڵ دەدەم لە نزیک ھاونیشتیمانیانمدا سروودی ئێرانی ئازاد بم).\nداریوش کە ساڵەھایە دوور لە وڵات دەژی ، وەک چالاکێکی چالاک بەرگری لە مافی پەنابەرانی وڵاتەکەی کردووە و دامەزراوێکی تایبەتیشی بەھێنانەوە سەر ڕێی ئەوانە ئاوا کردووەتەوە کە دووچاری ماددە ھۆشبەرەکان بوون ، لەکاتێکدا خودی خۆی یەکێک بووە لەوانەی بەو ماددانەوە موبتەلا بووە ، بەڵام پاش چەندان ساڵ موبتەلایی ، توانی لەساڵی ٢٠٠٠ دوو ھەزاردا بڕیاربدا بۆ دواجار وازی لێ بێنێ.\nئێستا داریوش لەشاری (لۆس ئانجلس)ی ئەمەریکا دەژی ، کوڕ و کچێکی ھەیە (میلاد و بێتا).\nئەوەی لە ھونەری داریوشدا بەرجەستەیە ، بەڕای من ئەوەیە، کە ئەو ھەمیشە ھەوڵی داوە (قەسیدە) بچڕێ ئەم خاڵەش وای دەبینم ئیکسیری سەرکەوتنی ئەوە لەپاڵ ئەداو ستایلی تایبەت بەخۆی ، لێرەدا پێم باشە یەک دوو دێر لەسەر ئەم لایەنە بنووسم:\nئەگەر بڕوانین زۆربەی ھونەرمەندانی دونیا ، دەبینین ھەمیشە ئەوانەی قەسیدەیان چڕیوە ، تەمەنی کارەکانیان زیاتر بووە و زۆر جاریش بە نەمری ماونەتەوە، بە ھونەرمەندانی خۆشمانەوە. ڕاستە ئاواز گرینگە ، بەڕادەیەک تەواوکاری تێکستی گۆرانییە، بەڵام دیسان چەندی ئاواز جوان و نزیکە ھەست بێ بە شیعری خراپ وێران دەبێ.\nلەم ڕاستەشدا مەبەستم لە قەسیدە ، ئەو شیعرانەن لە بنەڕەتدا وەک قەسیدەی سەربەخۆن ، نەک بەنیازی گۆرانی نووسرابن.\nدیارە ئێمە کە باسی قەسیدە دەکەین، ئەوە ناگەیێنێ لە بەھای ئاواز و دەنگ و ئەدا کەم دەکەینەوە و بۆ گۆرانی ، ھەر گۆرانییەک بە ھەندی وەرناگرین.\nلە ھەموو ئەمانەدا و لە ھەڵبژاردنی خودی (قەسیدە)شدا داریوش سەرکەوتوو بووە ، سەرەڕای ئەوەی ھەر لە سەرەتای ژیانی ھونەریدا ھەوڵی داوە ستایلێکی تایبەت بەخۆی لە ئەدادا ھەبێ.\nئەو، شیعری شاعیرانی وەکو (ئیرەجی جەننەتی عەتایی و ئەردەلانی سەرفراز و فرەیدوونی موشیری و شەھیاری قەنبەری و سیمینی بەھبەھانی و مینایێ جەلالی و شاعیرانی مەزنی وەکو جەلالەددینی ڕۆمی و حافزی شیرازی تەنانەت باباتایەری ھەمەدانیشی) بە سەبک و ستایلێکی فەنتازیاپۆش و ئاھەنگداری ئەوتۆوە کردووە بە گۆرانی ، وەک وتم لەکەناری ناوەڕاستی شەپۆل دەچن ، دڵنیاکەرەوە و ئارام و ئومێدبەخش و سەلواھێنەر...توحفەی لێ دروست کردوون.\nوەکو خۆم، دوای گەڕانەوەمان لە ئێران، لەو کاتانەی بۆ عەرەبستان دوورخرابووینەوە ، جارێکی دی چەند کاسێتێکی داریوش لەو بێ یاوەری و بێ ئاودەنگی و تەنیاییە کوشندەیە ، باشترین و نزیکترین یاوەرم بوون.\nھەر ئەو کاتە، ناوەڕاستی حەفتاکان، ژمارەیەکیانم لە کاسێت گرتنەوە و کردنم بە کوردی لەگەڵ چەند شیعرێکی دیکەدا لە دووتوێی چاپکراوێکدا بڵاوم کردنەوە.\nبە یادی ئەوان ڕۆژان و ڕۆژانی پێشتر، ئەم چەند گۆرانییەشم (بۆ خۆم) وەرگێڕاون، پێم خۆش بوو ئێوەش لەگەڵمدا لە خوێندنەوەیاندا بەشدار بن.\nوەرن ھاوکاریم بکەن\nگوناکانم وشک بوون ، کارێ بکەن !\nمەگەر کارێ بشێ بکرێ ؟\nکارێکمان لە دەست نایێ ، شیوەن بکەن ..\nئەوەی ڕۆیی، ئیتر ھیچ کات نایەتەوە\nتا قیامەت دڵی من گریانی دەوێ .\nھەرچی دەریای خوا ھەیەتی لەسەر زەوی ،\nبە تەواوی ھەوری ئاسمانانەوە ..\nخۆزگە ھەمووی بدابووایە چاوی من\nتا چاوەکانم ،\nبۆ حاڵی من بگرین .\nئەوەی ڕۆیی ، ئیتر ھیچ کات نایەتەوە\nتا قیامەت دڵی من گریان دەخوازێ .\nحیکایەتی ڕابردووی خۆشی من\nزۆر زوو ،\nئێستا دەبێ دەست لەچۆکان وەرێنم\nتا قیامەت ، ئەشکی حەسرەت ببارێنم .\nدڵی ھیچ کەس ،\nوەک دڵی من خەمی نییە\nوەکو من غوربەت و ماتەمی نییە\nئێستا ، کە گریان دەرمانی دەردی منە\nبۆچی چاوم فرمێسکی کەم دەردەدەن ؟\nخۆری ڕووناکی ئێمەیان دزی و\nخستیانە ژێر ھەورە چڕەکانەوە..\nھەموو جێ ، ڕەنگی ڕەشی ماتەمە\nدەرفەتی مانەوەی ئێمە زۆر کەمە !!\nئەوەی ڕۆیی ئیتر ھیچ وەخت نایەتەوە\nتا قیامەت دڵی من گریانی دەوێ ..\nچارەنووسی چاوەکان ،\nکوێر نایبینێ ..\nسینەی نوقمی خوێن..\nحیکایەتی غوربەتی مرۆڤ\nئەوەی ڕۆیی ئیتر ھیچ کات نایەتەوە\nتا قیامەت دڵی من گریان دەخوازێ...\nلەپشت پەردەوە بڕوانە !\nڕۆژگار وێنەی شەترەنجە\nھەرکەسێ وێنەی داشێک\nلە گەمەکەدا دەمێنێ\nیەکێ وەک ئێمە پیادە ..\nیەکێ سەت ساڵە سوارە\nیەکێ بێ ماڵ و بێ حاڵ\nئەوی دی خێوی دوو قەڵا\nلایەک ھەموو ڕەش\nلایەکەی دی سپی\nتەمەنێکە لەملی یەکترین\nخەریکە یاریمان پێ دەکەن ..\nئەوان یەکەمین یاری\nلە ماڵی من و ماڵی تۆدا\nبەسمی ئەسپی دوژمنان\nئەو ھەموو سەربازەیان\nھێشتا بێ جوولە\nلە پشتڕا ،\nسەنگەرمان لێ دەگرن ..\nتەخت و تاجی پاشای دوێنێ ،\nلە قەڵایاندا نامێنێ ..\nبە خەیاڵیان ئەو تاجەیان\nتا ھەمیشە ،\nبەسەرەوە دەمێنێ ..\nلەبیریان چووە ، ئەو پاشایەی\nبەسەت داش نەشکا\nتوانییان تاجی لەسەر بکەنەوە ..\nئەوەی گاڵتەمان پێ دەکا ،\nئەوەی پێمان پێدەکەنێ ،\nئەوەیە ئەو داشانەی\nبۆ تاشیوین .\nئەوەی نەپاشایە ، نە سەرباز\nنە ڕەشە ، نە سپی ..\nلە پشت پەردەوە بڕوانە !\nدڵم وێنەی دڵی تۆ خوێنە گوڵی سوور !\nچاوم دەریای بارانە\nگوڵی سوور !\nدڵشکاندن ، وێنەی مردن دەمێنێ\nلێ دڵبەستن ئاسانە ،\nدەردی من یەکە ، دوو نییە\nئاخر دەردی من ،\nلە بێگانانەوە نییە ..\nکەسێ خوێنی منی ؛\nلە لەپی دەست وشک بووە\nلەمنەوە جودا نییە ..\nگوڵی سوور، ئای گوڵی سوور !\nگوڵی ھەمیشە عاشق !\nئەمن لێرە زۆر غەریبم ..\nئاخر لێرە کەس ،\nعاشق نابێ !\nخەمی دڵنەوایی عەشق\nلە ڕەگەزی چیایانە\nدڵوێرانی من ،\nلە ڕەگەزی شووشە ..\nدوا عاشق تۆ بووی\nتۆ مردی ،\nعاشقی مرد ..\nتۆ دوا سەراب و عەشق و حەسرەتت\nلەناو گوڵخانەکانی بێکەسیی برد ..\nگوڵی سوور، ئای گوڵی سوور\nھەڵاتین و ھەڵاتین و ھەڵاتین\nبەشەوی پڕ لە سەربوردە گەیشتین\nچارەنووسمان ئاڵۆز بوو ،\nبەڵام دواجار یەکترییمان بڕییەوە .\nشوێنی تۆ دەشتی خودا بوو ،\nنە گوڵدان ..\nنە لەنێو چیرۆکاندا بوو .\nڕواڵەتێک لەتۆدا ماوە\nکە سەرکردەی مۆمی ، عاشقانی..\nگوڵآ سوور، ئای گوڵی سوور !!\nگوڵی ھەمیشە عاشق\nدڵ تەنگە ،\nسوودی چییە ئازادی ؟\nژیان کە زیندانە ،\nوەختێ کە نەبێ شادی\nئادەمزادی غەمگین ،\nدنیای لێ زیندانە ..\nلەناو سەت ملیۆن\nدیسان تەنیا دەمێنێ ..\nدنیای زیندانێ دیوارە\nزیندان لە دیوار بێزارە ..\nباڵدار کە باڵی دەسووتێ\nدڵی خەم بە حاڵی دەسووتێ\nئاخر مەرگی ، بۆ ئازادییە\nباڵدار کە باڵی دەسووتێ ..\nئادەمزاد کە شاد نییە\nبە خودای ئازاد نییە\nژیانی دەبێتە زیندان\nئادەمزاد کە شاد نییە ..\nدنیای زیندان دیوارە\nزیندان لە دیوار بێزارە\nبۆ کوێ بچن پەڕەندە؟\nھەوای قەفەس کوشەندە\nدەرەوە پڕ لە دڕندە\nگوناھی منداڵان چییە؟\nگوناھی زارۆیان چییە ،\nلەم سەتەی شێتیەتی\nکە بە بێ دەنگ ،\nلەناو مەشخەڵی جەنگ و خوێن\nگوناھی مناڵان چییە\nکە پەنایێکیان نییە\nشەوانە بە حەسرەت و قین\nسەریان دەخەنە سەر سەرین؟\nگوناهی منداڵان چییە؟\nدڵگیرم لە دونیایێ\nنوقمی شەوی بێ دواییە\nدونیای تاڵی ،\nیاری دەستی لاسارانە.\nھەر کەس بەناوی ئەمنییەت\nجیھان خڵتانی خوێن دەکا\nلایەلایەی ھەر منداڵێ ،\nدەنگی بۆمبا و ساچمەیە...\nگوناھی منداڵان چییە ؟\nکە دونیا ئەوەندە ڕەشە ؟\nکە شەڕ و ھەژاری و بێکەسیی\nچارەنووسی تاڵی میللەتانە..؟\nکەی دەبێ بایەقۆشی شوومی نەداری\nلەم جیھانەدا پەڕباوێ ؟\nسایەی ئازادی و عەشق\nڕووی زەمین دابگرێ ؟\nبارانی شادی ببارێ ؟\nفریشتەی میھر و ئومێد\nپا بخاتە سەر ڕووی زەمین..؟\nئەی منداڵی بێ سەرزەمین !\nشەو ڕادەشکێ ھێزە بدە خۆت\nلە لوولەی داغی\nھێزە بدە خۆت !\nئەی منداڵی بێ سەرزەمین ..!\n* گۆرانییەکان لەبەر (کاسێت و سیدی)یە بڵاوکراوەکانی داریوشەوە کراون بە کوردی.\n* بۆ ژیانی ھونەرمەند، لەوەی پەیوەندیی بە بایۆگرافیاوە ھەیە، سەیری چەند سایتێکی فارسی کراوە.


کۆشکی کرملنی ڕوسیا ڕایگەیاند، مستەفا کازمی، سەرۆکوەزیرانی عێراق و ڤلادیمێر پوتین، سەرۆکی ڕوسیا لە پەیوەندییەکی تەلەفۆنیدا تاوتوێی هەماهەنگییەکانیان کردووە بۆ "سەقامگیری بازاڕ و نرخی نەوت."\nئەمڕۆ دووشەممە، 25ی ئایاری 2020، کۆشکی کرملن ڕایگەیاند، لە پەیوەندییەکی تەلەفۆنیدا کازمی و پوتین باسیان لە کاریگەری ئەرێنی ڕێککەوتنی ئۆپێک پڵەسیان کردووە بۆ کەمکردنەوەى ئاستی بەرهەمهێنانی نەوت و جەختیان کردووەتەوە لەسەر بەردەوامی.\nلە ڕاگەیەنراوی کۆشکی کرملندا هاتووە، "بە شێوەیەکی ئەرێنی هەڵسەنگاندن کرا بۆ ڕێککەوتنی ئۆپێک پڵەس بە بەشداری عێراق و ڕوسیا تاوەکو ئەم دۆخە سەختەی قەیرانی نرخی نەوت تێپەڕێنین، هانی کاری پێکەوەیی زیاتر درا لەو بوارەدا."\nدەشڵێت، "گفتوگۆ لەبارەى چەند بابەتێکی تری هەرێمییەوە کراوە، بە تایبەت شەڕ و قەیرانی سوریا، هەردوولا ڕێککەوتن لەسەر هەماهەنگی و هەنگاوی زیاتر بۆ گەرەنتیکردنی سەقامگیری لە دۆخی سوریا و گەڕاندنەوەى سەروەری بۆی."\nهاوکات سەرۆکى ڕوسیا، بەپێی ڕاگەیەنراوەکە، پیرۆزبایی جەژنی ڕەمەزانی لە سەرۆکوەزیرانی عێراق کردووە و بەڵێنی بەردەوامی کارکردنیان داوە.\n2020.05.29 - 19:02\nنەبوونی موچە و کۆرۆنا بازاڕی بەرە جەژنیان وێران کردووە\n2020.05.19 - 18:33\nماتۆڕسوارێک هێرشی کردە سەر کارمەندێکی هاتوچۆ لە گەرمیان (وێنە)\n2020.06.09 - 20:02


كچە دهۆكیەكە تۆمەته‌كان ره‌ت ده‌كاته‌وه\nدەمێكە چەند پەیچ و ئەكاوێنت لە توڕی كۆمەڵایەتی فەیسبوك هەڵساون بەبڵاوكرنەوەی چەند قسەیێك لەسەر زاری كچە نمایشكاری دهۆكی( هەڵواس سلێمان) كە گوایە ناوبراو مەیخۆرە و دەڵێت ئەوەی كچی كورد نەیكردوە من دەیكەم، لە لێدوانێك دا ئەم پروپاگه‌ندانە رەت دەكاتەوە\nهەڵواس دەلێت : بەهیچ شێوەیه‌ك بەرپرسیار نیم لە هەندێك قسە كە ئێستا بڵاودەكرێنەوە لەسەر زاری من كە گوایە من كردوومن نە دور و نه له نزیك پەیوەندیم بەم جۆرە لێدوانانەوە نیە و ئەگەر هەر دەزگاییكیش بڵاوكردبێتەوە.\nهەڵواس لە درێژەی قسەكانیدا گوتی : هەندێك كەس هەن دەیانەوێت كەسایەتیم لە كەدار بدەن و راهاتون لەسەر سوكایەتی كردن و كەم كردنەوەی سەنگی رەگەزی مێ و بەتایبەتی ئەو كچانەی كە لەبوارەكانی دەركەوتن دان، بەڵام ئەم قسانە كاریگەری ناكەنە لەسەر هەست و خولیای من بۆ خزمەتكردنی وڵاتەكەم.\nلە كوتایشدا هەڵواس ئاماژه به‌وه ده‌كات : تكایە بەبێ من با هیچ پەیچ و ئەكاوێنت و سایتێك قسە لە سەر زارم بڵاونەكاتەوە و ئەوەی من دەمەوێت بیلێم بەرامبەر بە هەمووان دەیلێم.\nهەلواس كە ئێستا لە وڵاتی نەرویج ئاكنجیە خەڵكی شاری دهوكە و پێشتر وەك راگەیاندنكار و نمایشكاری كردوە و خاوەن هەوادارێكی زورە لە توڕی كۆمەڵایەتی ئینستگرام .


بەریتانیا دەڵێت هەفتەی داهاتوو باڵیۆزخانەکەی لە ئۆکرانیا دەکاتەوە\nسەرۆک وەزیرانی بەریتانیا بۆریس جۆنسۆن ڕۆژی هەینی ڕایگەیاند بەریتانیا پلانی داناوە هەفتەی داهاتوو باڵیۆزخانەی وڵاتەکەی لە کیێڤی پایتەختی ئۆکرانیا بکاتەوە و کار بۆ بەهێزترکردنی هاوپەیمانانی ئۆکرانیا دەکات.\nحکومەتی بەریتانیا لە مانگی دوودا و چەند ڕۆژێک بەر لە هێرشە داگیرکارییەکانی ڕووسیا بۆسەر ئۆکرانیا ڕایگەیاند کە ستافی باڵیۆزخانەکەی لە کیڤ بەشێوەیەکی کاتی بۆ نوسینگەیەکی دیپلۆماسی بەریتانیا لە شاری لڤیڤ دەگوازێتەوە.\nجۆنسن لە کۆنگرەیەکی ڕۆژنامەوانیدا ڕایگەیاند "خۆڕاگری بێوێنە و سەرکەوتنی سەرۆکی(ئۆکرانیا) زیڵینسکی و گەلی ئۆکرانی لە بەرهەڵستیکردنی هێزەکانی ڕووسیا لە کیێڤ مانای ئەوەیە ئەمڕۆ دەتوانم ڕایبگەیەنم کە بەم نزیکانە، لە هەفتەی داهاتوودا، باڵیۆزخانەکەمان لە پایتەختی ئۆکرانیا دەکەینەوە."\nهەروەها سەرۆکی بەریتانیا ڕاشیگەیاند کە ڤلادیمێر پوتنی سەرۆکی ڕووسیا هەڵەیەکی گەورەی کرد بەو داگیرکارییە ، بەڵام ئەگەری سەرکەوتنی ڕووسیا لە ئۆکراینا هێشتا شتێکی واقعییە.\nلە سەردانێکی دوو ڕۆژیدا بۆ هیندستان بۆریس جۆنسن ڕایگەیاند "بەداخەوە، دۆخەکە لەم قۆناغەدا پێشبینی ناکرێت، بەڵام تەنها دەبێت لەو بارەیەوە واقیعی بین."\nڕووسیا هێرشەکەی بە "ئۆپەراسیۆنێکی سەربازی تایبەت" ناودێر دەکات بۆ داماڵینی چەک و "پاککردنەوەی لە نازییەکان". کیێڤ و هاوپەیمانە ڕۆژئاواییەکانی ئەمە بە پاساوێکی هەڵبەستراو دەزانن و تەنها بۆ هەڵگیرساندنی شەڕێکی دوژمنکارانەی ناڕەوایە و ڕەتیدەکەنەوە.\nجۆنسۆن ڕاشیگەیاند بەریتانیا بیر لەوە دەکاتەوە چی بکات بۆ بەهێزکردنی پێداویستییە سەربازیەکان لە وڵاتانی وەک پۆڵەندا بۆ ئەوەی بتوانێت چەکی قورس بۆ ئۆکرانیا بنێرێت.\nگوتیشی: "ئێمە لە دەمەدەمی ئەوەداین زرێپۆش بنێرین بۆ پۆڵەندا بۆ یارمەتیدانیان، ئەوان هەندێک لە تانکەکانی خۆیان دەنێرن بۆ ئۆکرانیا کە لە جۆری تی-72"ە.\nسەرچاوە: ئاژانسی ڕۆیتەرز